hotchpotch/miracl-hf-unified huggingface dataset:
หม่อมราชวงศ์โต จิตรพงศ์
หม่อมราชวงศ์โต งอนรถ หรือ หม่อมราชวงศ์โต จิตรพงศ์ หม่อมในสมเด็จพระเจ้าบรมวงศ์เธอ เจ้าฟ้าจิตรเจริญ กรมพระยานริศรานุวัดติวงศ์ และเป็นผู้ขอพระราชทานนามสกุล "งอนรถ"
หม่อมราชวงศ์โต เกิดเมื่อวันที่ 12 ธันวาคม พ.ศ. 2426 เป็นธิดาในหม่อมเจ้าแดง งอนรถ (โอรสใน พระเจ้าบรมวงศ์เธอ พระองค์เจ้างอนรถ-ต้นราชสกุลงอนรถ) กับ หม่อมวัน เนื่องจาก หม่อมเจ้าแดง และหม่อมวัน มีบุตรธิดาทั้งหมด 4 คนแต่ได้สิ้นชีพไปตั้งแต่วัยเยาว์ เหลือเพียงคนเดียวที่อยู่มาจนโต จึงได้ชื่อว่า "โต" และมีน้องชายหนึ่งคนคือ พันเอกหม่อมราชวงศ์เล็ก งอนรถ (สมรสกับเฉลา งอนรถ ณ อยุธยา มีบุตร 7 คน)
เมื่ออายุได้ 7 ขวบก็ได้เข้าอยู่ในพระบรมมหาราชวังกับหม่อมเจ้าหญิงอ่าง โกเมน ซึ่งทรงมีหน้าที่เป็นพนักงานเครื่องนมัสการ คือ ควั่นธูปเทียนสำหรับใช้ในราชการ จึงได้รับการอบรมสั่งสอนในวิชาการด้านนี้มาจากหม่อมเจ้าหญิงอ่างด้วย นอกจากนั้นหม่อมเจ้าหญิงอ่างยังทรงอบรมโตในด้านความประพฤติและกิริยามารยาทอุปนิสัยอย่างเข้มงวด
หม่อมเจ้าหญิงอ่างทรงสนิทสนมคุ้นเคยกันมากกับพระสัมพันธวงศ์เธอ พระองค์เจ้าหญิงพรรณราย พระมารดาของ สมเด็จเจ้าฟ้าฯ กรมพระยานริศรานุวัดติวงศ์ ซึ่งในสมัยรัชกาลที่ 5 ทรงมีตำหนักที่ประทับในบริเวณวังของพระโอรสที่ตำบลท่าพระ หม่อมเจ้าหญิงอ่างเคยเสด็จออกมาประทับกับพระองค์เจ้าหญิงพรรณราย และ หม่อมราชวงศ์โตก็ได้ตามเสด็จด้วย พระองค์เจ้าหญิงพรรณรายโปรด หม่อมราชวงศ์โต จึงตรัสขอจาก หม่อมเจ้าหญิงอ่าง เมื่อทรงได้รับความเห็นชอบจาก หม่อมเจ้าแดงแล้ว หม่อมเจ้าหญิงอ่างก็ทรงยก หม่อมราชวงศ์โตถวายแด่พระองค์เจ้าหญิงพรรณราย หม่อมราชวงศ์โตจึงออกจากพระบรมมหาราชวังมาอยู่ที่วังท่าพระตั้งแต่นั้นมา
พระสัมพันธวงศ์เธอ พระองค์เจ้าหญิงพรรณราย ทรงเป็นช่างดอกไม้และทรงชำนาญทำพุ่มขี้ผึ้ง และปักพุ่มบูชาต่าง ๆ ทรงทำพุ่มขี้ผึ้งขนาดต่าง ๆ ขายมาตั้งแต่ยังเสด็จอยู่ในพระบรมมหาราชวังแล้ว เมื่อเสด็จออกมาประทับที่วังท่าพระก็ยังทรงทำพุ่มขาย และได้ทรงขยายกิจการอีกมากมาย พระโอรสทรงเป็นช่างก็ทรงออกแบบลวดลายเขียนพาน ทำหุ่นทรงติดพุ่ม สวมยอดแบบตัวผึ้งถวายให้งดงาม เมื่อ หม่อมราชวงศ์โตมาอยู่กับพระองค์หญิงพรรณราย ก็ได้ถ่ายวิชาต่าง ๆ จากพระสัมพันธวงศ์เธอพระองค์นั้นไว้ด้วย
หม่อมราชวงศ์โตอยู่กับพระองค์เจ้าหญิงพรรณรายได้ 10 ปี สมเด็จเจ้าฟ้าฯ กรมพระยานริศรานุวัดติวงศ์ก็ทรงพระเมตตา ยกขึ้นเป็นพระชายาในปี พ.ศ. 2446
ซึ่ง หม่อมราชวงศ์โต มีโอรสธิดากับ สมเด็จเจ้าฟ้าฯ กรมพระยานริศรานุวัดติวงศ์ ทั้งหมด 6 องค์ ได้แก่
หม่อมราชวงศ์โต ถึงแก่อนิจกรรมเมื่อวันที่ 2 ตุลาคม พ.ศ. 2501 สิริอายุได้ 74 ปี 9 เดือน
นิตีศ ภารทวาช
นิตีศ ภารทวาช () เป็นนักแสดงละครทางโทรทัศน์ของอินเดีย ละครเด่น ๆ ของเขา คือ มหาภารตะ และ พระมหาวิษณุ ผู้หยั่งรู้ ซึ่งบทบาทการแสดงที่ทำให้เขาภูมิใจและมีชื่อเสียงจนทุกคนจำเขาได้จนถึงทุกวันนี้ก็คือ บทบาทที่เขา แสดงเป็น พระกฤษณะ ในเรื่องมหาภารตะ
ทางหลวงแผ่นดินหมายเลข 350
ทางหลวงแผ่นดินหมายเลข 350 สายรัชดาภิเษก–รามอินทรา เป็นเส้นทางการจราจรในเขตกรุงเทพมหานคร มีจุดเริ่มต้นโครงการจากถนนรัชดาภิเษก ใกล้กับมหาวิทยาลัยราชภัฏจันทรเกษมในท้องที่แขวงจันทรเกษม เขตจตุจักร ไปตัดกับถนนโชคชัย 4 ถนนประดิษฐ์มนูธรรม ถนนประเสริฐมนูกิจ ถนนนวมินทร์ ถนนกาญจนาภิเษก และไปสิ้นสุดที่ถนนรามอินทราในท้องที่แขวงคันนายาว เขตคันนายาว (แต่ในปัจจุบันได้ก่อสร้างเพียงช่วงถนนประเสริฐมนูกิจถึงถนนรามอินทราเท่านั้น) โดยก่อสร้างตั้งแต่ปี พ.ศ. 2549 แล้วเสร็จปลายปี พ.ศ. 2551 (เปิดการจราจรปี พ.ศ. 2552) เพื่อช่วยลดการจราจรของถนนรามอินทรา
ปัจจุบัน ทางหลวงแผ่นดินหมายเลข 350 ช่วงถนนรัชดาภิเษกถึงถนนประเสริฐมนูกิจ ระยะทางประมาณ 7-8 กิโลเมตร เป็นช่วงที่ยังไม่ได้ก่อสร้างและมีแนวโน้มว่าจะถูกยกเลิกโครงการ
เมืองบางขลัง
เมืองบางขลัง เคยเป็นเมืองที่รุ่งเรืองในสมัยทวารวดี ปัจจุบันเป็นตำบลหนึ่งของ อำเภอสวรรคโลก จังหวัดสุโขทัย
เป็นเมืองที่มีมาก่อนกรุงสุโขทัย เป็นเมืองที่มีความสำคัญทางประวัติศาสตร์สมัยทวารวดีราวพุทธศตวรรษที่ 12 และเป็นเมืองหน้าด่านที่สำคัญสมัยโบราณ ในการทำสงครามกับหัวเมืองทางเหนือ ปัจจุบันมีซากใบเสมาโบราณ ที่สกัดมาจากหิน ซึ่งเป็นศิลปะทวารวดีที่นิยมสกัดพระพุทธรูปจากหินทราย และยังมีเตาเผาโบราณ มีมณฑปศิลาแลง มีคูน้ำโบราณ เป็นหลักฐานว่าเมืองบางขลังเคยเจริญรุ่งเรืองมาแล้วเมื่อในอดีตกว่าพันปี เป็นข้อมูลที่สำคัญที่จะได้ศึกษาศิลปะทวารวดีให้มากขึ้น ปัจจุบันยังไม่มีหลักฐานไม่เพียงพอกับข้อมูลในการอ้างอิงได้
ในหลักศิลาจารึกหลักที่๒ หรือจารึกวัดศรีชุม ของกรุงสุโขทัย ได้กล่าวถึงเมืองบางขลังว่า พ่อขุนผาเมือง และ พ่อขุนบางกลางหาว ร่วมกันปราบกบฏขอมสบาดโขลญลำพง และมีข้อความกล่าวถึงเมืองบางขลัง ในด้านที่๑ บรรทัดที่ ๒๔ ว่า
...พลพ่อขุนผาเมืองเจ้าเมืองราด พาพ่อขุนผาเมืองผดาจกันและกัน พ่อขุนบางกลางหาวได้เมืองศรีสัชนาลัย พ่อขุนผาเมืองเจ้าเมืองราด เอาพลมา...บางขลังเวนบางขลังแก่พ่อขุนผาเมือง แล้วพ่อขุนผาเมืองเอาเม้อเมืองราด เมืองสากอได...
เมืองบางขลัง จะร้างไปเมื่อใดไม่มีหลักฐานแน่ชัด ตามแหล่งที่ตั้งทางด้านทิศตะวันตกติดกับเทือกเขาเล็กๆที่ชาวบ้านเรียกว่า เขาเดื่อ หรือเขาวงเดื่อ ณ ที่นั้นมีซากแหล่งศิลาแลงและโบราณสถานอยู่ เชื่อกันว่า เมืองบางขลังเป็นเมืองหน้าด่านหรือเมืองนักรบของเมืองเก่าสวรรคโลก (ศรีสัชนาลัย) ต้องทำศึกกับชาวล้านนาและเมืองอื่นทั่วๆไป
เมืองบางขลัง ตั้งอยู่ริมฝั่งแม่น้ำฝากระดาน หรือ ลำน้ำแม่มอก ซึ่งมีแหล่งกำเนิดต้นน้ำ มาจากตำบลเวียงมอก อำเภอเถิน จังหวัดลำปาง อยู่ทางทิศตะวันตกเฉียงเหนือของประเทศไทย อยู่ห่างจากจังหวัดสุโขทัยประมาณ ๕๐ กิโลเมตร อยู่ห่างจากท่าอากาศยานสุโขทัยประมาณ ๑๕ กิโลเมตร มีอาณาเขตติดต่อกับเขตการปกครองเคียงข้าง ดังต่อไปนี้
ลงที่สวรรคโลก ต่อรถไปอีก ๒๐ กิโลเมตร
สถานีรถไฟสวรรคโลก ต่อรถเมล์ไปอีก ๒๐ กิโลเมตร
ท่าอากาศยานสุโขทัย (บางกอกแอร์เวย์) ต่อรถยนต์ไปอีก ๑๐ กิโลเมตร มีรถยนต์บริการ ๑๕๐ บาท
ไตรรงค์ อินทรทัต
พลเอก ไตรรงค์ อินทรทัต (1 กันยายน พ.ศ. 2492 - 8 มิถุนายน พ.ศ. 2559) อดีตผู้ทรงคุณวุฒิพิเศษกองทัพบก เป็นบุตรชายคนสุดท้องในบรรดาบุตรทั้งหมด 4 คน (เป็นชายทั้งหมด) ของ พ.ต.โผน อินทรทัต อดีตเสรีไทยและผู้อำนวยการโรงงานยาสูบ และ ม.ล.กันยกา สุทัศน์
จบการศึกษาจากโรงเหมินทร์วิทยา, โรงเรียนไตรมิตรวิทยาลัย, โรงเรียนอำนวยศิลป์พระนคร, โรงเรียนผะดุงศิษย์พิทยา เข้าศึกษาต่อที่โรงเรียนเตรียมทหารรุ่นที่ 10 (ตท.10), โรงเรียนนายร้อยพระจุลจอมเกล้ารุ่นที่ 21 (จปร.21) เหล่าทหารม้า
รับราชการในตำแหน่งสำคัญ ๆ อาทิ นายทหารคนสนิท (ทส.) ของ พล.ท.วีระพันธ์ รังคะรัตน์, ฝ่ายเสนาธิการประจำกองบัญชาการทหารสูงสุด, นายทหารคนสนิท (ทส.) ของ พล.อ.มงคล อัมพรพิสิฏฐ์, ผู้ชำนาญการกองบัญชาการทหารสูงสุด, ผู้ทรงคุณวุฒิกองบัญชาการทหารสูงสุด, หัวหน้าสำนักงานปลัดกระทรวงกลาโหม, ผู้ทรงคุณวุฒิพิเศษกองทัพบก, ราชองครักษ์เวร, ผู้ทรงคุณวุฒิพิเศษสำนักงานปลัดกระทรวงกลาโหม, หัวหน้านายทหารฝ่ายเสนาธิการประจำรัฐมนตรีว่าการกระทรวงกลาโหม (พล.อ.ธรรมรักษ์ อิศรางกูร ณ อยุธยา) และผู้ทรงคุณวุฒิพิเศษกองทัพบก
พล.อ.ไตรรงค์ ถือเป็นนายทหารคนหนึ่งที่มีบทบาทในการเมืองโดยเฉพาะช่วงที่ พ.ต.ท.ทักษิณ ชินวัตร เป็นนายกรัฐมนตรี โดยมีตำแหน่งปรึกษานายกรัฐมนตรีฝ่ายความมั่นคง ด้านความมั่นคง และงานมวลชนสัมพันธ์ และในการถูกลอบสังหารของ นายกรเทพ วิริยะ หรือ "ชิปปิ้งหมู" ซึ่งเป็นพยานปากสำคัญในคดีทุจริตของรัฐบาล ก็มีเสียงร่ำลือกันว่าเป็นฝีมือของ พล.อ.ไตรรงค์อีกด้วย และในการชุมนุมของกลุ่มแนวร่วมประชาธิปไตยต่อต้านเผด็จการแห่งชาติ แดงแผ่นดิน พ.ศ. 2553 ที่มีการวางระเบิดและเหตุความรุนแรงหลายครั้งในหลายจุด ก็ถูกต้องสงสัยว่ามีส่วนเกี่ยวข้องด้วย
ชีวิตส่วนตัว พล.อ.ไตรรงค์ มีชื่อเล่นว่า "ไอซ์" จึงมีชื่อเรียกอย่างไม่เป็นทางการที่เป็นที่รู้จักและนิยมเรียกกันดีว่า เสธ.ไอซ์ สมรสกับ ผศ.ดร.มานวิภา อินทรทัต (นามสกุลเดิม-ปานิสวัสดิ์, ชื่อเล่น-ใหม่) มีบุตรสาวด้วยกันทั้งหมด 1 คน คือ น.ส.ปิยะวิภา อินทรทัต (ชื่อเล่น-อุ๊บอิ๊บ) เคยได้รับรางวัลพ่อดีเด่นแห่งชาติ ประจำปี พ.ศ. 2552
พล.อ. ไตรรงค์ อินทรทัต ถึงแก่อนิจกรรมด้วยภาวะการติดเชื้อในกระแสโลหิตอย่างรุนแรง เมื่อวันพุธที่ 8 มิถุนายน พ.ศ. 2559 เวลา 07.00 น. หลังจากที่เข้ารับการรักษาอาการป่วย ณ โรงพยาบาลพระมงกุฏเกล้า ตั้งแต่วันที่ 4 เมษายน พ.ศ. 2559 สิริอายุได้ 67 ปี
ลุค ยัง (นักฟุตบอล)
ลุค พอล ยัง () เกิดเมื่อวันที่ 19 กรกฎาคม ค.ศ. 1979 นักฟุตบอลชาวอังกฤษ ปัจจุบันเล่นตำแหน่งแบ็กขวา สโมสรแอสตัน วิลล่า ในพรีเมียร์ลีก
สหพันธรัฐมาลายา
สหพันธรัฐมาลายา (; ) เป็นสหพันธรัฐที่จัดตั้งขึ้นจากรัฐมลายูและดินแดนต่าง ๆ รวม 11 รัฐ ซึ่งดำรงอยู่ระหว่าง ค.ศ. 1948 - ค.ศ. 1963 ประกอบด้วยรัฐมลายู 9 รัฐ และดินแดนในอาณานิคมช่องแคบที่ปีนังและมะละกา รวม 2 แห่ง สหพันธรัฐแห่งนี้มีฐานะเป็นรัฐในอารักขาของสหราชอาณาจักร แต่ต่อมา ก็ได้มีการประกาศเอกราช เมื่อวันที่ 31 สิงหาคม ค.ศ. 1957 อันเป็นการสิ้นสุดการตกอยู่ภายใต้การปกครองของสหราชอาณาจักร และสิ้นสภาพลงจากการจัดตั้งประเทศมาเลเซียในเวลาต่อมา
สจวร์ต ดาวนิง
สจวร์ต ดาวนิง () เกิดเมื่อวันที่ 22 กรกฎาคม ค.ศ. 1984 เป็นนักฟุตบอลชาวอังกฤษ ปัจจุบันเล่นในอีเอฟแอลแชมเปียนชิป กับมิดเดิลสโบรและฟุตบอลทีมชาติอังกฤษ เล่นตำแหน่งปีกซ้าย ดาวนิ่งอดีตเล่นให้กับ แอสตัน วิลล่า, มิดเดิลสโบร, ซันเดอร์แลนด์ และ ลิเวอร์พูล
ปรมาจารย์รัก สูตรพิสดาร
ปรมาจารย์รัก สูตรพิสดาร () เป็นภาพยนตร์ชื่อดังของอเมริกัน ซึ่งกล่าวถึงเด็กชาวอเมริกันคนหนึ่งซึ่งถูกทิ้งในประเทศอินเดีย และก็ได้พวก ฤาษีและกูรูทั้งหลายดูแลจนเติบใหญ่ จนเขาย้ายกลับมายังอเมริกา เพื่อรับปรึกษาเรื่องความรักให้กลับคนในอเมริกา ภาพยนตร์เรื่องนี้นำแสดงโดย ไมค์ เมเยอร์ส เจสสิก้า อัลบ้า เวิร์น ทรอยเออร์ เบน คิงสลีย์ สตีเฟ่น อัลเบิร์ต และ มนู นารายัณ
โจนาธาน ฮอกก์
โจนาธาน ลี ฮอกก์ () เกิดเมื่อวันที่ 6 ธันวาคม ค.ศ. 1988 นักฟุตบอลชาวอังกฤษ ปัจจุบันเล่นให้กับแอสตัน วิลล่า เล่นตำแหน่งกองกลาง
เจมส์ คอลลินส์ (นักฟุตบอลเกิด พ.ศ. 2526)
เจมส์ ไมเคิล คอลลินส์ () เกิดเมื่อวันที่ 23 สิงหาคม ค.ศ. 1983 เป็นนักฟุตบอลชาวเวลส์ปัจจุบันเล่นให้กับเวสต์แฮมยูไนเต็ดและทีมเวลส์ ในตำแหน่งเซ็นเตอร์แบ็ก
มุสตาฟา ซาลิฟู
มุสตาฟา ซาลิฟู () เกิดเมื่อวันที่ 1 มิถุนายน ค.ศ. 1983 ที่โลเม ประเทศโตโก เป็นนักฟุตบอลชาวโตโก เล่นตำแหน่งกองกลาง ปัจจุบันเล่นกับสโมสรฟุตบอลแอสตันวิลลา และฟุตบอลทีมชาติโตโก
สหภาพมาลายา
สหภาพมาลายา เป็นสหพันธ์ของกลุ่มรัฐมลายูและอาณานิคมช่องแคบรวมทั้งสิงคโปร์ ซึ่งสืบทอดมาจากกลุ่มอาณานิคมบริติชมาลายา สหภาพแห่งนี้ถูกจัดตั้งขึ้นเพื่อรวมศูนย์การปกครองของรัฐต่าง ๆ ที่อยู่บนคาบสมุทรมลายูให้อยู่ภายใต้รัฐบาลเดียวกัน เพื่อให้เกิดความสะดวกในการบริหารจัดการ
สหภาพมาลายาเป็นรูปแบบการปกครองที่อังกฤษเสนอขึ้นเพื่อใช้ปกครองดินแดนมลายูที่เป็นอาณานิคมภายหลังสงครามโลกครั้งที่ 2 โดยในแผนการสหภาพมาลายานั้นมีส่วนสำคัญคือ
กลุ่มชนชั้นนำในมลายูเป็นกลุ่มที่ออกมาต่อต้านแผนการสหภาพมาลายาอย่างจริงจัง เพราะเท่ากับเป็นการลดอำนาจของสุลต่านที่มีมานาน ส่วนชาวมลายูทั่วไป รู้สึกว่าพวกตนเสียสิทธิ์พิเศษที่เคยมีเหนือชาวจีนและชาวอินเดีย
ดาโต๊ะ ออน บิน จาฟฟาร์ ประธานกลุ่ม Pan Malayan Congress เป็นผู้นำในการจัดประชุมเพื่อคว่ำบาตรสหภาพมาลายา ผลที่ตามมาคือสุลต่านทุกพระองค์ไม่เข้าร่วมพิธีการก่อตั้งสหภาพมาลายาของอังกฤษ ประชาชนชาวมลายูเดินขบวนต่อต้านโดยคาดผ้าขาวบนหมวกซงกกสีดำ ต่อมาใน พ.ศ. 2489 ดาโต๊ะ ออน บิน จาฟฟาร์ ร่วมกับกลุ่มชนชั้นนำมลายูก่อตั้งพรรคอัมโนโดยดาโต๊ะ ออน บิน จาฟฟาร์ เป็นประธานพรรคคนแรก
เนื่องจากการเคลื่อนไหวทางการเมืองที่ซับซ้อนในขณะนั้น มีกลุ่มนิยมอิสลามที่ต้องการสร้างศาสนาอิสลามที่บริสุทธิ์ในมาเลเซีย และกลุ่มฝ่ายซ้ายนำโดยสหภาพมลายูหนุ่มที่ต้องการรวมมาลายา สิงคโปร์และอินโดนีเซียเข้าด้วยกัน ฝ่ายอังกฤษไม่สนับสนุนสองกลุ่มที่กล่าวมาโดยเฉพาะกลุ่มฝ่ายซ้ายที่อังกฤษปราบปรามอย่างรุนแรงตั้งแต่ พ.ศ. 2491 ดังนั้น อังกฤษจึงหันไปเจรจากลับพรรคอัมโน ซึ่งเริ่มต้นเมื่อ 3 กรกฎาคม พ.ศ. 2489 นำไปสู่การจัดตั้งสหพันธรัฐมาลายาขึ้นแทนที่เมื่อ 1 กุมภาพันธ์ พ.ศ. 2491 แผนการสหภาพมาลายาจึงล้มเลิกไป
แกรี เคฮิลล์
แกรี เจมส์ เคฮิลล์ () เกิดเมื่อวันที่ 19 ธันวาคม ค.ศ. 1985 ที่เชฟฟีลด์ ประเทศอังกฤษ เป็นนักฟุตบอลชาวอังกฤษ ปัจจุบันเล่นให้กับสโมสรฟุตบอลเชลซีในพรีเมียร์ลีก และฟุตบอลทีมชาติอังกฤษเขาอยู่ในสถาบันเยาวชนของแอสตันวิลลาตั้งแต่อายุ 15 ปี ก่อนจะถูกยืมตัวไปเล่นให้เบิร์นลีย์นานครึ่งฤดูกาลเมื่อปลายปี 2004 และลงเล่นในลีกนัดแรกในเกมที่ชนะนอตติงงัมฟอริสต์ 1-0
เขาลงเล่นไป 32 นัดรวมทุกรายการให้เดอะคลาเร็ตส์ พร้อมคว้ารางวัลผู้เล่นยอดเยี่ยมแห่งปีและดาวรุ่งแห่งปีที่เทิร์ฟมัวร์ ก่อนจะกลับมาเล่นให้ทีมชุดใหญ่ของวิลลาเมื่อปลายปี 2005 ในเกมที่ถล่มวีคอมบ์ไป 8-3 ในลีกคัพ แต่เขาต้องรอถึงเดือนเมษายนกว่าจะได้ลงเล่นในพรีเมียร์ลีก ในเกมที่บุกไปแพ้อาร์เซนอล 5-0
กองหลังรายนี้รักษาตำแหน่งในทีมไว้ได้ในฤดูกาลต่อมาภายใต้การคุมทีมของมาร์ติน โอนีล แต่หลังจากลงสนามในฤดูกาล 2007/08 ไปได้เพียง 2 นัด เขาถูกยืมตัวไปเล่นให้เชฟฟีลด์ยูไนเต็ดในเดอะแชมเปียนชิปอีกครั้ง โดยทำได้ 2 ประตูจาก 16 นัด
เดือนมกราคมปี 2008 เคฮิลล์ย้ายไปร่วมทีมโบลตันด้วยค่าตัว 5 ล้านปอนด์ และตั้งหลักในถิ่นรีบอคสเตเดียมได้อย่างรวดเร็ว ช่วยให้ทีมของแกรี เม็กสันรอดการตกชั้นไปได้
เคฮิลล์มีชื่อติดทีมชาติอังกฤษชุดยู 21 ตั้งแต่ต้นปี 2007 ก่อนจะมีชื่อติดทีมชาติชุดใหญ่สำหรับเกมฟุตบอลโลกรอบคัดเลือกกับคาซัคสถานในเดือนมิถุนายนปี 2009 แต่เขาต้องรอจนถึงเดือนกันยายนปี 2010 กว่าจะได้ลงสนามครั้งแรก เมื่อเขาถูกส่งลงสนามไปจับคู่กับจอห์น เทร์รี แทนไมเคิล ดอว์สัน ที่มีอาการบาดเจ็บ ในเกมที่สิงโตคำรามถล่มบัลแกเรียไป 4-0
ในเดือนมีนาคมปี 2011 เคฮิลล์ได้ลงตัวจริงให้ทีมชาติอังกฤษเป็นครั้งแรกในเกมอุ่นเครื่องกับกานา และทำประตูแรกในนามทีมชาติได้ในเกมเยือนบัลแกเรียเดือนกันยายน
ริคาร์โด้ การ์ดเนอร์
ริคาร์โด้ การ์ดเนอร์ (Ricardo Gardner) เกิดเมื่อวันที่ 25 กันยายน ค.ศ. 1978 นักฟุตบอลชาวจาเมกา ปัจจุบันเล่นกับสโมสรฟุตบอลโบลตันวันเดอเริร์ส เล่นตำแหน่งปีกซ้าย, กองหลัง, แบ็กซ้าย
ดับเบิลยูดับเบิลยูอี อันฟอร์กิฟเว่น
อันฟอร์กิฟเว่น เป็นศึกใหญ่ของ WWE ที่ดำเนินการฉายตั้งแต่ปี ค.ศ. 1998 ถึง ค.ศ. 2008ในปี ค.ศ. 2009 รายการที่มาแทน คือ ดับเบิลยูดับเบิลยูอี เบรกกิ้งพอยท์
แมคมินิ
แมคมินิ () เป็นเครื่องคอมพิวเตอร์ที่ออกแบบ และจำหน่ายโดยบริษัทแอปเปิล โดยมีจุดเด่นอยู่ที่ขนาดเครื่องที่มีความเล็กกะทัดรัด เหมาะสำหรับการใช้งานทั่วไปและความบันเทิง Mac mini เปิดตัวครั้งแรกเมื่อปี ค.ศ. 2005 โดยใช้ซีพียู G5
ปัจจุบัน Mac mini ได้มีการพัฒนาให้มีขนาดที่บางลง และเน้นความบันเทิงมากขึ้น โดยได้เพิ่มพอร์ท HDMI เข้ามา และ Mac Mini สามารถต่อเข้ากับจอที่ใช้กับ Pc ได้เช่น จอของ Dell จอของ BenQ โดยใช้ Apple HDMI - DVI Adapter
จัสโซยูโนว์
จัสโซยูโนว์ () เป็นเพลงโดยเจสซี แม็กคาร์ตนีย์ จากอัลบัมไรต์แวร์ยูวอนต์มี ในปี พ.ศ. 2549 ประพันธ์โดย เจสซี แม็กคาร์ตนีย์, อดัม วัตต์ส์, แอนดี้ ด็อดด์ และ ดอรี่ โลเบล แต่ไม่เคยถูกปล่อยในสหรัฐอเมริกา เนื่องจากขาดการสนับสนุนจากค่ายเพลงของเขา เนื้อหาของเพลงนี้เกี่ยวกับผู้ชายคนหนึ่งซึ่งแอบรักผู้หญิงที่มีคนรักอยู่แล้ว
ต่อมาในภายหลังแม็กคาร์ตนีย์ได้ร้องเพลง De Toi À Moi ซึ่งเป็นเพลง"จัสโซยูโนว์" เวอร์ชันภาษาฝรั่งเศส (แปลว่า จากเธอถึงฉัน) เป็นโบนัสแทร็กในอัลบัม ดีพาร์เทอร์
ทางหลวงแผ่นดินหมายเลข 352
ทางหลวงแผ่นดินหมายเลข 352 สายธัญบุรี–ลำตาเสา หรือเรียกว่า ถนนธัญบุรี–วังน้อย เป็นทางหลวงขนาด 2-4 ช่องจราจร เชื่อมต่อระหว่างทางหลวงชนบท ปท.3004 (แยกทางหลวงหมายเลข 305-ลำลูกกา) บริเวณคลองเจ็ด ข้ามคลองรังสิตประยูรศักดิ์ ผ่านถนนรังสิต-นครนายกที่อำเภอธัญบุรี จังหวัดปทุมธานี ผ่านถนนพหลโยธิน และไปสิ้นสุดที่ถนนโรจนะ อำเภอวังน้อย จังหวัดพระนครศรีอยุธยา ระยะทางรวม 27.934 กิโลเมตร ปัจจุบันช่วงหลักกิโลเมตรที่ 0 ถึงหลักกิโลเมตรที่ 22 อยู่ในความควบคุมของสำนักบำรุงทางนครนายก และตั้งแต่กิโลเมตรที่ 22 ถึงบรรจบกับถนนโรจนะอยู่ในความควบคุมของแขวงการทางอยุธยา
ถนนสายธัญบุรี-วังน้อยมีทางแยกสำคัญต่อไปนี้
ทางหลวงแผ่นดินหมายเลข 362
ทางหลวงแผ่นดินหมายเลข 362 หรือ ถนนวงแหวนรอบเมืองสระบุรี เป็นเส้นทางคมนาคมในจังหวัดสระบุรีเพื่อหลีกเลี่ยงปัญหาการจราจรในอำเภอเมืองสระบุรี ก่อสร้างเสร็จสมบูรณ์เมื่อปี พ.ศ. 2551 เริ่มต้นที่ถนนพหลโยธินข้ามทางรถไฟสายตะวันออกเฉียงเหนือและตัดกับทางหลวงแผ่นดินหมายเลข 3041 จากนั้นข้ามแม่น้ำป่าสักจากนั้นตัดถนนพหลโยธิน และข้ามแม่น้ำป่าสักและทางรถไฟสายตะวันออกเฉียงเหนือ จากนั้นตัดกับถนนมิตรภาพบริเวณทางแยกต่างระดับตลิ่งชัน แล้วลงไปทิศใต้เชื่อมกับถนนพหลโยธิน กิโลเมตรที่ 99 ที่อำเภอเมืองสระบุรี จังหวัดสระบุรี
เดิมทางเลี่ยงเมืองสระบุรีเป็นส่วนหนึ่งของถนนพหลโยธิน รวมระยะทาง 33 กิโลเมตร เป็นถนนขนาด 4-6 ช่องจราจรตลอดสาย เป็นวงแหวนปลายเปิด เนื่องจากวงแหวนช่วงใต้กับวงแหวนช่วงตะวันตกไม่เชื่อมต่อกัน โดยวงแหวนตะวันตกและใต้มีระยะห่างกัน 4 กิโลเมตร
ในปัจจุบัน ทางเลี่ยงเมืองสระบุรีด้านตะวันออก กำลังมีการก่อสร้างทางหลวงพิเศษหมายเลข 6 ช่วง บางปะอิน-สระบุรี-นครราชสีมา โดยแนวก่อสร้างเริ่มต้นที่ทางแยกต่างระดับพระพุทธฉาย จนถึงบริเวณทางโค้งไปทางทิศตะวันออกเฉียงเหนือ ของตำบลหนองปลาไหล รวมระยะทางที่ก่อสร้าง ประมาณ 6.3 กิโลเมตร
กิบซัน เลส พอล
กิบซัน เลส พอล () เป็นกีตาร์ไฟฟ้าตัวตัน ที่ผลิตครั้งแรกโดยกิบซันในปี 1952 รุ่นเลส พอลถูกออกแบบโดย เทด แม็กคาร์ที ร่วมกับ จอห์น ยูส์ กับทีมของพวกเขา รวมทั้ง เลส พอล ด้วย
แต่เดิมรุ่นเลส พอล ผลิตโดยใช้สีทอง (gold) และติดปิกอัปรุ่น P-90 ในปี 1957 ได้เปลี่ยนปิกอัปฮัมบักกิง (humbucking) สองตัวแทนพร้อมกับสีซันเบิรสต์ (sunburst) ที่ออกในปี 1958 ปัจจุบันกีตาร์ทรงเลส พอล เป็นประเภทกีตาร์ไฟฟ้าที่รู้จักกันมากที่สุดในโลก ซึ่งเคยมล้มเหลวทั่งการขายและการการผลิตที่น้อย ต่อมาได้ผลิตกีตาร์ กิบซัน เอสจี (Gibson SG) มาแทนในปี 1961 ที่แยกจากทรงเลส พอล คอเว้าเดี่ยว เลส พอลถูกผลิตอีกครั้งในปี 1968 และผลิตอย่างต่อเนื่องนับไม่ถ้วน พร้อมกับกีตาร์เฟนเดอร์ เทเลแคสเตอร์และสตราโตแคสเตอร์ กีตาร์เลส พอล มักจะเอาไปเล่นในหลายแนวเพลง ตั่งแต่ ร็อก คันทรี ป็อป โซล ริทึมแอนด์บลูส์ บลูส์ แจ๊ส เร็กเก พังก์ และเฮฟวีเมทัล
สัมพันธ์ บุญญานันต์
พลเอก พลเรือเอก พลอากาศเอก สัมพันธ์ บุญญานันต์ ประธานกรรมการ บริษัท สามารถเทลคอม จำกัด (มหาชน) อดีตรัฐมนตรีว่าการกระทรวงกลาโหม และที่ปรึกษานายกรัฐมนตรี ในรัฐบาลของ ดร.ทักษิณ ชินวัตร และอดีตปลัดกระทรวงกลาโหม (พ.ศ. 2544 - พ.ศ. 2546)
สัมพันธ์ บุญญานันต์ สำเร็จการศึกษาจากโรงเรียนสามเสนวิทยาลัย พ.ศ. 2502 และวิทยาศาสตรบัณฑิต จากโรงเรียนนายร้อยพระจุลจอมเกล้าพ.ศ. 2511นักเรียนเตรียมทหารรุ่นที่ 4 วปอ.355 ด้านชีวิตครอบครัว สมรสกับคุณหญิงปราณี บุญญานันต์ มีบุตรสาว 3 คน ได้แก่ นางธัญนัฏ โพธิ์พฤกษาวงศ พันโทหญิง กชพรรณ บุญญานันต์ และนาง พาณินี ไชยสระแก้ว
สัมพันธ์ บุญญานันต์ เริ่มรับราชการทหารหลังจากสำเร็จการศึกษาจากโรงเรียนนายร้อยพระจุลจอมเกล้า จนได้รับการเลื่อนตำแหน่งเป็นผู้บังคับกองบินปีกหมุนที่ 3 ศูนย์การบินทหารบก เมื่อปี พ.ศ. 2524 เป็นหัวหน้ากองส่งกำลังบำรุง ปี พ.ศ. 2526 ต่อมาได้รับแต่งตั้งเป็นเจ้ากรมยุทธบริการทหาร ในปี พ.ศ. 2537 เป็นผู้อำนวยการสำนักงบประมาณกลาโหม พ.ศ. 2538
ต่อมาในปี พ.ศ. 2543 ได้รับการแต่งตั้งรองปลัดกระทรวงกลาโหม และปลัดกระทรวงกลาโหม พ.ศ. 2544 จนเกษียณอายุราชการในปี พ.ศ. 2546
ในวันที่ 14 มีนาคม พ.ศ. 2548 ได้รับการแต่งตั้งเป็นที่ปรึกษานายกรัฐมนตรี
ในวันที่ 1 ธันวาคม พ.ศ. 2560 ได้รับการแต่งตั้งเป็น ประธานกรรมการ บริษัท สามารถเทลคอม จำกัด (มหาชน)
พลเอกสัมพันธ์ บุญญานันต์ ได้รับการแต่งตั้งเป็นสมาชิกวุฒิสภา เมื่อปี พ.ศ. 2535 จากนั้นในปี พ.ศ. 2546 ได้รับการแต่งตั้งเป็นผู้ช่วยรัฐมนตรีประจำกระทรวงกลาโหม และเป็นรัฐมนตรีว่าการกระทรวงกลาโหม ในปี พ.ศ. 2547 ในรัฐบาลของ ดร.ทักษิณ ชินวัตร
วัดบ้านข่า
วัดบ้านข่า หมู่ 7 ตำบลช่างปี่ อำเภอศีขรภูมิ จังหวัดสุรินทร์ ได้จัดตั้งขึ้นเมื่อ พ.ศ 2471 โดยนายสะเมียด ซึ่งเป็นเจ้าของที่ดินในย่านนั้น ได้บริจาคพื้นที่เพื่อสร้างวัดขึ้นมา
มีเจ้าอาวาส 6 รูปด้วยกันจนถึงปัจจุบัน รูปที่ 5 หลวงพ่อหิน รูปที่ 6 พระครูสังฆรักษ์กุมาณ ญาณเมธี เจ้าคณะตำบลช่างปี่
มีการจัดตั้งโรงเรียนพุทธศาสนา และเป็นสถานที่พึ่งพาทางจิตใจของพุทธศาสนิกชนในบริเวณเขตตำบลและตำบลใกล้เคียงทางวัดได้สนับสนุนการศึกษาของพระภิกษุสามเณรภายในวัด ซึ่งปัจจุบันมีพระภิกษุสามเณร 30 กว่ารูป
ปัจจุบันวัดบ้านข่าเป็นวัดแนวหน้าในการสอนพระพุทธศาสนา แก่ประชาชนและเยาวชน โดยเน้นไปที่วัยรุ่นที่มีพฤติกรรมเสี่ยงต่อการเป็นคนหัวไม้
ดรูว์ ซีลีย์
แอนดรูว์ มิเชล เอดการ์ ซีลีย์ () เป็นนักแสดง นักร้อง นักแต่งเพลง และนักเต้นชาวแคนาดา เขาได้มีผลงานเพลงมากมายกับวอลต์ ดิสนีย์
ดรูว์ ซีลีย์เติบโตขึ้นในโตรอนโต, แคนาดา ขณะเป็นวัยรุ่น เขาได้ย้ายไปอยู่รัฐฟลอริดา สหรัฐอเมริกา ต่อมาได้มีผลงานเพลงกับวอลต์ ดิสนีย์ รวมไปถึงการร้องเพลงในบท "ทรอย" จาก ไฮสคูลมิวสิกเคิล แทนแซค แอฟรอน ซีลีย์ได้เป็นนักแสดงรับเชิญจากละครซีรีส์โทรทัศน์ One Tree Hill, Dawson's Creek และ Guiding Light
ในปี ค.ศ. 2005 ซีลีย์ร่วมงานกับ เรย์ แชม และทั้งคู่ได้เขียนเพลง "Getcha Head in the Game" ซึ่งเป็นเพลงประกอบไฮสคูลมิวสิกเคิล เสียงของเขาได้ถูกมิกซ์ไปกับเสียงของแซค แอฟรอน ใน High School Musical และนี่ทำให้ทั้งคู่ได้รับการเสนอชื่อเข้าชิงรางวัลเอ็มมี ในสาขาเพลงประกอบละครและเนื้อร้องยอดเยี่ยม นอกจากนี้ซีลีย์ยังเป็นผู้แสดงคอนเสิร์ต High School Musical: The Concert ในอเมริกาเหนือและละตินอเมริกา (แทนแซค แอฟรอน ผู้ซึ่งกำลังถ่าย Hairspary) คอนเสิร์ตมีผู้ชมกว่า 60,000 คน
ซีลีย์ได้ร่วมออกอัลบัมกับดิสนีย์ คือ DisneyMania 5, DisneyMania 6, Disney Channel Holiday, Radio Disney Jams, Vol. 9 และ B'You ได้ร้องคู่กับนักร้องชาวเม็กซิกัน "เบอลินดา" ในเพลง Dance with Me ในอัลบัมเพลงประกอบภาพยนตร์ Cheetah Girls 2 และได้ปรากฏตัวในมิวสิกวิดีโอของเธอในเพลง "Ni Freud Ni Tu Mama" ซีลีย์เป็นแขกรับเชิญพิเศษใน Chipmunks CD เพลง 'Undeniable' และร้องเพลง "Shake Your Groove Thing" กับ อัลวินและชิปมังค์
เขาได้แสดงนำในบท "โจอี้ ปาร์คเกอร์" คู่กับเซเลน่า โกเมซ ในเรื่อง Another Cinderella Story
องค์การบริหารส่วนตำบลสวาย (อำเภอเมืองสุรินทร์)
องค์การบริหารส่วนตำบลสวาย เป็นองค์กรปกครองส่วนท้องถิ่นแห่งหนึ่งตั้งอยู่ในเขตอำเภอเมืองสุรินทร์ จังหวัดสุรินทร์ อยู่ทางตอนใต้ของจังหวัดสุรินทร์ประมาณ 22 กิโลเมตร
ตำบลสวายมีเนื้อที่ประมาณ 70.107 ตารางกิโลเมตร หรือประมาณ 43,877 ไร่ มีเขตการปกครองจำนวน 14 หมู่บ้าน คือ
การปกครองปัจจุบันมีการเลือกตั้งแบบประชาธิปไตย โดยมี
และมีกำนันปกครอง คือ นายสัณหพงศ์ เสมอภาค
ลักษณะภูมิประเทศโดยทั่วไปของตำบลสวาย เป็นที่ราบด้านทิศตะวันออกมีระดับความสูงประมาณ 150 เมตร บริเวณตอนกลางเป็นที่ราบตลอดและลาดต่ำทางทิศตะวันตก มีระดับความสูงประมาณ 140 เมตร ลักษณะโดยทั่วไปเป็นดินปนทราย พื้นที่ส่วนมากเป็นที่ราบลุ่ม ใช้เป็นที่ตั้งชุมชนและพื้นที่เกษตรกรรม ได้แก่ พื้นที่การทำนาเป็นส่วนใหญ่ มีแหล่งน้ำทางธรรมชาติที่สำคัญ คือ ลำน้ำชีเป็นลำน้ำที่กั้นเขตระหว่างจังหวัดบุรีรัมย์กับจังหวัดสุรินทร์ ไหลจากทางทิศใต้ไปทางทิศเหนือผ่านตำบลสวาย ตำบลตระแสง ตำบลท่าสว่าง ตำบลนาดี ตำบลเพี้ยราม ผ่านเขตอำเภอจอมพระ เข้าสู่เขตอำเภอท่าตูมไหลลงแม่น้ำมูล ลำน้ำชี ไหลผ่านเขตตำบลสวายทางทิศตะวันตกของตำบลผ่านในหมู่ที่ 14,12,11,4,5,6,7,9,8,10 ผ่านเข้าสู่เขตตำบลตระแสงต่อไป มีแหล่งน้ำที่สำคัญ คือ อ่างเก็บน้ำห้วยระไซร์ อ่างเก็บน้ำสยา อ่างเก็บน้ำตาบุตร อ่างเก็บน้ำตาเลอะ หนองตาระวี หนองตาตม หนองทะลอก หนองตราวเกียรติ หนองตระแสง หนองใหญ่ หนองตาตวน หนองสะแง หนองระเวียง หนองตาเปาะ นอกจากนี้ยังมีสระน้ำขนาดเล็กอีกหลายแห่ง
ตำบลสวาย มีชุมชนย่อยทั้งหมดจำนวน 14 ชุมชน โดยชุมชนจะอยู่ในสภาพผสมผสานกันของลักษณะความเป็นเมืองกับชนบทรวมอยู่ด้วยกัน ประชาชนจึงรวมอยู่ด้วยกันอย่างหลากหลายไม่ว่า จะเป็นด้านอาชีพ ฐานะหรือรายได้
ชุมชนในเขตตำบลมีจำนวน 3 ชุมชน มีลักษณะเป็นย่านตลาด ร้านค้า บ้านเช่า หอพักและเป็นที่ตั้งของสถานที่ราชการ ประชาชนอยู่กันอย่างหนาแน่นเป็นชุมชนที่ได้รับบริการด้านต่าง ๆ ครบอย่างทั่วถึงเป็นชุมชนที่มีความเจริญประชาชนส่วนใหญ่ประกอบอาชีพค้าขาย
ชุมชนกึ่งเมืองกึ่งชนบท มีจำนวน 11 ชุมชนประกอบด้วย กลุ่มคนที่มีอาชีพเกษตรกรรมเป็นส่วนมาก รองลงมาคือรับจ้างทั่วไป บ้านเรือนส่วนใหญ่จึงเป็นบ้านสำหรับพักอาศัย จะมีร้านค้าตั้งค้าขายปะปนอยู่เพียงเล็กน้อย
ทางหลวงแผ่นดินหมายเลข 308
ทางหลวงแผ่นดินหมายเลข 308 สายทางเข้าบางปะอิน เป็นทางหลวงในจังหวัดพระนครศรีอยุธยา เริ่มต้นจากทางหลวงแผ่นดินหมายเลข 32 จากนั้นผ่านหน้าโรงงานอุตสาหกรรมนมไทย ไปตัดกับทางหลวงแผ่นดินหมายเลข 3309 (บางปะอิน - บางพูน) และทางหลวงแผ่นดินหมายเลข 3477 แล้วสิ้นสุดที่พระราชวังบางปะอิน
ในสมัยที่ยังไม่มีการตัดถนนสายเอเชีย ทางหลวงแผ่นดินหมายเลข 308 เคยเชื่อมต่อไปถึงถนนพหลโยธิน บริเวณนี้จึงเป็นแค่สามแยกบางปะอิน ต่อมาพอมีการตัดถนนสายเอเชียและถนนพหลโยธินแนวใหม่ขึ้น ทำให้ส่วนหนึ่งของถนนพหลโยธินแนวเดิมไปเป็นส่วนหนึ่งของถนนสายเอเชียแทน และอีกส่วนหนึ่งที่เหลือก็กลายเป็นทางหลวงแผ่นดินหมายเลข 1 (เดิม) และเปลี่ยนหมายเลขเป็นทางหลวงแผ่นดินหมายเลข 3543 (สายวัดกุฎีประสิทธิ์–โรงเรียนเชียงรากน้อย) และปิดสามแยกบางปะอินเดิม ก่อนที่จะย้ายไปสร้างเป็นทางแยกต่างระดับบางปะอิน 1 บนถนนพหลโยธินแนวใหม่ ที่หลักกิโลเมตรที่ 51-53 ทำให้ทางหลวงแผ่นดินหมายเลข 308 ไม่เชื่อมต่อกับถนนพหลโยธิน ถ้ารถจากถนนพหลโยธินต้องการใช้ทางหลวงสายนี้ ต้องเลี้ยวเข้าถนนสายเอเชียเสียก่อนแล้วจึงเลี้ยวเข้าทางหลวงสายนี้ได้ และถ้าเป็นรถจากทางหลวงแผ่นดินหมายเลข 308 ต้องการไปยังถนนพหลโยธิน ต้องเลี้ยวซ้ายเข้าถนนสายเอเชียแล้วกลับรถไปทางแยกต่างระดับบางปะอินแทน
ทางหลวงแผ่นดินหมายเลข 308 เดิมมีชื่อเรียกว่า ทางหลวงแผ่นดินสายคลอง 1–บางปอิน ได้รับการตั้งชื่อว่า ถนนอุดมสรยุทธ์ เมื่อวันที่ 10 ธันวาคม พ.ศ. 2493 ในสมัยที่จอมพล ป. พิบูลสงครามเป็นนายกรัฐมนตรี เพื่อเป็นเกียรติแก่พันเอกขุนอุดมสรยุทธ์ (หาญ อุดมสรยุทธ์) อดีตเจ้ากรมยุทธโยธา
โรงเรียนสาธิตมหาวิทยาลัยมหาสารคาม (ฝ่ายประถม)
โรงเรียนสาธิตมหาวิทยาลัยมหาสารคาม(ฝ่ายประถม) Mahasarakham University Demonstration School (Elementary) ก่อตั้งขึ้นเมื่อวันที่ 26 มีนาคม พ.ศ. 2547 โดยตั้งอยู่บริเวณมหาวิทยาลัยมหาสารคาม เขตพื้นที่ในเมือง ตำบลตลาด อำเภอเมืองมหาสารคาม จังหวัดมหาสารคาม
โรงเรียนสาธิตมหาวิทยาลัยมหาสารคาม(ฝ่ายประถม) ได้ถือกำเนิดขึ้นเมื่อวันที่ 26 มีนาคม 2547 ได้รับการอนุมัติจากสภามหาวิทยาลัยมหาสารคาม โดยดำริของ ศ.นพ.อดุลย์ วิริยเวชกุล(ราชบัณฑิต) โรงเรียนสาธิตมหาวิทยาลัยมหาสารคาม(ฝ่ายประถม) มีเป้าหมายหลักในการให้สวัสดิการทางการศึกษาแก่บุตรของบุคลากรในมหาวิทยาลัยมหาสารคาม ในช่วงแรกของโครงการจัดตั้งโรงเรียนสาธิตมหาวิทยาลัยมหาสารคาม(ฝ่ายประถม) ทางโรงเรียนได้ขออนุมัติจากทางมหาวิทยาลัยมหาสารคามเพื่อทำการปรับปรุงอาคารหอประชุมของมหาวิทยาลัยมหาสารคาม(เขตพื้นที่ในเมือง) และได้ก่อสร้างอาคารเรียนเพิ่มเติมขึ้นมา เพื่อใช้ในการเรียนการสอน
ในระยะแรกเริ่มทางโรงเรียนได้รับการสนับสนุนวัสดุอุปกรณ์ และครุภัณฑ์ทางการศึกษา เพื่อใช้ในการเรียนการสอนจาก ศ.ทักษิณา สวนานนท์ ซึ่งเป็นส่วนที่สนับสนุนกิจกรรมการเรียนการสอนทั้งในและนอกชั้นเรียนให้มีประสิทธิภาพมากยิ่งขึ้น
โรงเรียนสาธิตมหาวิทยาลัยมหาสารคาม(ฝ่ายประถม) เปิดทำการเรียนการสอนครั้งแรกในปีการศึกษา 2547 เมื่อวันที่ 3 มิถุนายน 2547 โดยเปิดสอนในระดับชั้นปฐมวัย และระดับชั้นประถมศึกษา โดยมี 2 หลักสูตรคือ หลักสูตรภาษาไทย และหลักสูตรโครงการ English Science Computer Program(ESC)
ตราสัญลักษณ์ของโรงเรียนใช้ตราเดียวกันกับมหาวิทยาลัยมหาสารคาม คือ "ตราโรจนากร" มีองค์ประกอบเป็นรูปเสมา ภายในมีภาพหม้อน้ำและสัญลักษณ์ขององค์พระธาตุนาดูน ด้านล่างเป็นสุริยรังสีที่แผ่ขึ้นจากผ้าลายขิด ซึ่งอยู่เหนือคำขวัญเป็นภาษาบาลี มีความหมายว่า " ผู้มีปัญญา พึงเป็นอยู่เพื่อมหาชน " มีวงกลมล้อมรอบสองชั้นภายในช่องว่าง ของวงกลมมีชื่อ "โรงเรียนสาธิตมหาวิทยาลัยมหาสารคาม(ฝ่ายประถม)"
สีประจำโรงเรียน สีขาว-เหลือง
ต้นไม้ประจำโรงเรียน ราชพฤกษ์ (ต้นคูณ)
โรงเรียนสาธิตมหาวิทยาลัยมหาสารคาม(ฝ่ายประถม) จัดการศึกษาในระดับปฐมวัยและระดับชั้นประถมศึกษา ดังนี้
ปฐมวัย
ประถมศึกษา
โรงเรียนสาธิตมหาวิทยาลัยมหาสารคาม ปัจจุบันเป็นหน่วยงานขึ้นตรงต่อ สำนักงานอธิการบดี มหาวิทยาลัยมหาสารคาม และเป็นโรงเรียนสาธิตเพียงแห่งเดียวในประเทศไทยที่ไม่ได้สังกัดคณะศึกษาศาสตร์ ตั้งอยู่ 2 แห่งภายในมหาวิทยาลัยมหาสารคาม ได้แก่
โรงเรียนวารินชำราบ
โรงเรียนวารินชำราบ เป็นโรงเรียนสังกัดกรมสามัญศึกษา กระทรวงศึกษาธิการ ก่อตั้งเมื่อ พ.ศ. 2499 เดิมนั้นโรงเรียนตั้งอยู่ทางทิศเหนือของตลาดเทศบาลวารินชำราบ โดยเปิดสอนระดับประถมศึกษาตอนปลาย จนกระทั่ง พ.ศ. 2520 กระทรวงศึกษาธิการ ได้ประกาศจัดตั้งให้โรงเรียนวารินชำราบ เป็น "โรงเรียนมัธยมศึกษาตอนต้น" แต่เนื่องจากสถานที่เดิมนั้นคับแคบจนเกินไป ไม่สามารถขยายโรงเรียนได้ ดังนั้นในปี พ.ศ. 2521 โรงเรียนได้จัดหาที่ดินสาธารณประโยชน์ หมู่บ้านท่าข้องเหล็ก ตำบลคำน้ำแซบ มีเนื้อที่ประมาณ 28 ไร่เศษ และได้รับที่ดินเพิ่มเติมจาก คุณแม่ประมัย สุกะวัฒน์ จำนวน 4 ไร่ รวมเนื้อที่ประมาณ 32 ไร่เศษ
เดิมนั้น โรงเรียนตั้งอยู่ทางด้านทิศเหนือของตลาดสดเทศบาลเมืองวารินชำราบ(ในปัจจุบัน)
ในสมัยนั้นเปิดสอนแค่เพียง ระดับ ม.ต้น
เปิดสอนใน ระดับประถมศึกษาตอนปลาย
กระทรวงศึกษาธิการ ได้ประกาศจัดตั้งให้โรงเรียนวารินชำราบ เป็น "โรงเรียนมัธยมศึกษาตอนต้น"
ย้ายจากที่ตั้งเดิม(ทางด้านทิศเหนือของตลาดสดเทศบาลเมืองวารินชำราบ) ไปอยู่ที่ ที่ดินสาธารณประโยชน์ หมู่บ้านท่าข้องเหล็ก ตำบลคำน้ำแซบ
ได้สร้างอาคารเรียนชั่วคราวและย้ายนักเรียนบางส่วนมาเรียนที่แห่งใหม่ เมื่อวันที่ 1 ตุลาคม 2522
ได้ย้ายนักเรียนทุกระดับชั้นมาเรียน ณ โรงเรียนแห่งใหม่ทั้งหมด
ได้รับอนุมัติจากกรมสามัญศึกษาให้เปิดสอนในระดับมัธยมศึกษาตอนปลาย
ได้รับอนุมัติจากกรมสามัญศึกษาให้เปิดโรงเรียนวารินชำราบ (สาขา) ที่ตำบลสว่าง อำเภอวารินชำราบ จังหวัดอุบลราชธานี
กระทรวงศึกษาธิการได้ประกาศตั้งโรงเรียนวารินชำราบ (สาขา) ตำบลสว่าง เป็น โรงเรียนสว่างวีระวงศ์ กิ่งอำเภอสว่างวีระวงศ์ จังหวัดอุบลราชธานี
พญานาคราชสองหัวพ่นน้ำโอบล้อมอักษรย่อโรงเรียน "ว.ร."
เรียนเด่น เป็นนักกีฬา สามัคคี มีมารยาท
สุวิชาโน ภวํ โหติ : ผู้รู้ดีเป็นผู้เจริญพระพุทธรูปปางมารวิชัย
มาร์ชโรงเรียนวารินชำราบ
อุเทน บุญยงค์
อุเทน บุญยงค์ อดีตนักแสดงชายชาวไทยที่มีชื่อเสียง เกิดเมื่อวันที่ 4 กันยายน พ.ศ. 2489 ที่ จังหวัดชลบุรี จบมัธยมปลายจากโรงเรียนการช่างชายในจังหวัดชลบุรี ทำงานครั้งแรกเป็นพนักงานขายรถยนต์ อยู่ที่บริษัทขายรถยนต์แห่งหนึ่ง เมื่อสะสมเงินได้จำนวนหนึ่ง ก็ลาออกมาร่วมทุนกับเพื่อน ๆ เปิดบาร์ ซึ่งมีชื่อเสียงมากในจังหวัดชลบุรี ต่อมาได้เลิกกิจการไป ได้รู้จักนักธุรกิจในวงการบันเทิงท่านหนึ่ง เห็นว่ามีแววดี จึงนำมาเป็นนายแบบเดินแบบแฟชั่นก่อนด้วยรูปร่างที่สูงใหญ่ ต่อมาได้มีเพื่อนซึ่งเป็นนักข่าวบันเทิงแนะนำให้รู้จักกับ เปี๊ยก โปสเตอร์ ผู้สร้างและผู้กำกับที่มีชื่อเสียงในขณะนั้น เมื่อผ่านการเทสต์หน้ากล้อง ปรากฏว่า เปี๊ยก พอใจมาก จึงให้เล่นเป็นพระเอกในภาพยนตร์เรื่องใหม่ที่ตนเองกำกับเอง คือ "เขาสมิง" ในปี พ.ศ. 2516 ซึ่งเปี๊ยกกำลังมองหาพระเอกใหม่อยู่พอดี ต้องมาเล่นกับนางเอกที่ได้รับความนิยมอย่างสูงในขณะนั้น คือ ภาวนา ชนะจิต แต่ทว่าเมื่อเข้าฉายแล้วไม่ประสบความสำเร็จเท่าที่ควรเนื่องจากเข้าฉายตรงกับวันมหาวิปโยค หรือ เหตุการณ์ 14 ตุลา นั่นเอง
จากนั้นในต้นเดือนมีนาคม พ.ศ. 2517 อุเทนได้ถูกวางตัวให้เล่นภาพยนตร์ฟอร์มใหญ่ที่ร่วมกันสร้างระหว่างไทยกับอิตาลีโดยประกบกับ มอนต์โกเมอรี่ วูด นักแสดงที่มีชื่อเสียงชาวอิตาเลียน อุเทนได้เดินทางไปถ่ายทำที่อิตาลี มีฉากที่อุเทนแสดงบทมวยไทยที่จะต้องต่อสู้กับคาราเต้และกังฟู โดยให้ทางไทยต้องเพลี่ยงพล้ำให้แก่ศิลปะการต่อสู้ของชาติอื่น ซึ่งอุเทนก็เริ่มอึดอัดเพราะไม่เป็นไปตามที่ตกลง อีกทั้งทางฝ่ายอิตาลียังมีการบิดเบี้ยวใช้เล่ห์เหลี่ยมพลิกแพลงอย่างอื่นอีกสารพัด จนอุเทนไม่สามารถอดกลั้นไว้ได้ จนมีเหตุวิวาทกัน ในที่สุดอุเทนก็เดินทางกลับประเทศไทย และภาพยนตร์เรื่องนี้ก็ถ่ายทำไม่จบ จากนั้นก็มีผลงานเข้ามาเรื่อย ๆ ทั้งบทพระเอก พระรอง ตัวประกอบ โดยมีผลงานการแสดงเรื่องสุดท้ายคือ "เก่งจริงนะตัวแค่เนี้ยะ" ในปี พ.ศ. 2535
ดับเบิลยูดับเบิลยูอี จัดจ์เมนท์เดย์
จัดจ์เมนท์เดย์เป็นศึกใหญ่ของ WWE ที่จัดขึ้นในเดือนพฤษภาคม ตั้งแต่ ปี ค.ศ. 1998 ถึง ค.ศ. 2009 ในปี ค.ศ. 2010 รายการที่มาแทน คือ ดับเบิลยูดับเบิลยูอี โอเวอร์ เดอะ ลิมิต
ดับเบิลยูดับเบิลยูอี จัดจ์เมนท์เดย์ถูกจัดขึ้นครั้งแรกในปี 1998 ที่ Rosemont, Illinois
เฉิน
เฉิน () เป็นตระกูลหนึ่งของชาวจีนอพยพที่ใช้มากที่สุดในประเทศไทย และ ใช้เป็นอันดับที่ 3 ของจีน และ ไต้หวัน และเป็นหนึ่งในห้าตระกูลของผู้ใช้มากที่สุดในโลก จะต่างกันแค่ตามกลุ่มสำเนียงภาษาที่อพยพมา พบในประเทศไทย คือ ตัน,ตั๊น (ฮกเกี้ยน) ตั้ง (แต้จิ๋ว) ฉั่น (กวางตุ้ง) ด่าน (ไหหลำ)
ซุ่นเต้ (舜帝）ของราชวงศ์ซาง （商）ซึ่งได้ล่มสลายไปแล้ว จนได้พบกุยหม่าน (妫满) ซึ่งเป็นทายาทสืบสกุลของซุ่นเต้ อู่อ๋องจึงได้ยกลูกสาวให้แต่งงานกับเขา และแต่งตั้งให้เป็นขุนนางปกครองเมืองเฉิน (ปัจจุบันคืออำเภอฮ่วยหยัง(淮阳)ในมณฑลเหอหนาน) เพื่อให้เฝ้าสุสานของซุ่นดี้ เมื่อกุยหม่านเสียชีวิต ได้รับพระราชทานนามว่า เฉินหูกง (陈胡公) อันเป็นต้นกำเนิดของตระกูลเฉิน โดยทายาทรุ่นหลังของเขาต่างใช้เป็นแซ่ของตน และถือเป็นต้นกำเนิดของตระกูลที่ถูกต้อง
ต้นกำเนิดตระกูลเฉินยังแยก ออกเป็นอีกสองสาย สายหนึ่งมาจากสมัยแคว้นเว่ยเหนือ (北魏）ยุคสามก๊กที่มากจากคนแซ่อื่นเปลี่ยนแซ่เป็นแซ่เฉิน ส่วนอีกสายหนึ่งมาจากประเทศอันหนาน (ประเทศเวียดนามในปัจจุบัน) โดยกษัตริย์ของอันหนานแซ่เฉิน ซึ่งชนรุ่นหลังของเขาก็แซ่เฉินสืบต่อมา
ในประเทศไทยพบมากที่สุดคือ แซ่ตั้ง อาศัยอยู่ตามภาคกลางของไทยซึ่งเป็นชาวแต้จิ๋ว ส่วน แซ่ตัน เป็นแซ่ที่บรรพชนชาวฮกเกี้ยนใช้ พบมากที่สุดในภูเก็ต และ ภาคใต้ของไทย และ เป็นแซ่ที่เก่าแก่และใช่มากที่สุดอันดับ 1 ของภูเก็ต แซ่ฉั่น จะไม่ค่อยพบเห็นแซ่นี้มากในไทยมีบรรพชนมาจากมณฑลกวางตุ้งจะพบมากบริเวณภาคใต้ของไทยและจังหวัดภูเก็ต ส่วนภาคกลางและกรุงเทพมหานครจะพบผู้ใช้แซ่นี้ได้ยาก
เวิร์น ทรอยเออร์
เวิร์น ทรอยเออร์ (; 1 มกราคม ค.ศ. 1969 – 21 เมษายน ค.ศ. 2018) เป็นนักแสดงชื่อดังของฮอลลีวู้ด ภาพยนตร์เด่นๆ ของเขา คือ เดอะ เลิฟ กูรู และ "The Imaginarium of Doctor Parnassus".
ดับเบิลยูดับเบิลยูอี วันไนท์สแตนด์
วันไนท์สแตนด์ เป็นศึกใหญ่ของ WWE ที่จัดขึ้นในปี ค.ศ. 2005 ถึง ค.ศ. 2008 แต่เดิมที่เป็นรายการเพย์-เพอร์-วิวของค่าย ECW มาก่อนตั้งแต่ปี ค.ศ. 2005 ถึง ค.ศ. 2006 แต่หลังจากนั้นก็ได้ถูกนำมาจัดเป็นรายการเพย์-เพอร์-วิวของ WWE แทน โดยแมทช์ส่วนใหญ่เป็นแมทช์ประเภทเอ็กซ์ตรีม (ไม่มีกฎกติกา สามารถใช้อาวุธได้) และยังมีแมทช์ประเภทกรงเหล็กอีกด้วย ภายหลังรายการนี้ได้ถูกยุบไปในปี ค.ศ. 2009 และรายการที่มาแทน คือ ดับเบิลยูดับเบิลยูอี เอ็กซ์ตรีมรูลส์
เล็ก วงศ์สว่าง
เล็ก วงศ์สว่าง มีชื่อจริงว่า นายปรีชา วงศ์สว่าง เป็นนักจัดรายการวิทยุ และบรรณาธิการนิตยสารชาวไทย โดยจัดรายการวิทยุและหนังสือ "ไอเอสซองฮิต" (I.S. Song Hits) และ "เดอะกีตาร์" (The Guitar) หนังสือเพลงใส่คอร์ดกีตาร์เล่มแรกของไทย รวมทั้งนิตยสารต่างๆ ในเครือ "วงศ์สว่างการพิมพ์"
เล็กมีฉายาว่า "สุภาพบุรุษนักจัด", "เจ้าพ่อหนังสือเพลง" และ "ราชาโปสเตอร์" เนื่องจากผลงานต่างๆ ล้วนบุกเบิกจนเป็นที่ยอมรับอย่างกว้างขวาง โดยมีสโลแกนประจำตัวว่า ""ถ้าเราไม่ริ แล้วใครจะเริ่ม""
เริ่มทำงานตั้งแต่ปี พ.ศ. 2504 โดยเป็นหัวหน้าฝ่ายรายการเพลงประจำสถานีวิทยุเสียงสามยอด จัดรายการเพลงสากล Impressive Songs หรือ "เพลงประทับใจ" ต่อมาจึงเริ่มทำหนังสือเพลงโดยใช้ชื่อเดียวกับรายการที่จัด ก่อนจะเปลี่ยนเป็น ไอเอสซองฮิต และในปี พ.ศ. 2512 จึงได้ผลิตหนังสือ เดอะกีตาร์ จนได้รับความนิยมจากผู้อ่านที่ให้ความสนใจกับเพลงไทยสากลมาจนกระทั่งถึงปัจจุบัน นอกจากนี้ยังได้จัดทำหนังสือและนิตยสารต่างๆ หลายประเภท เช่น ศาลาคนเศร้า, ทะลึ่ง, แคทวอล์ก, แฮร์สไตล์ เป็นต้น โดยเป็นผู้อำนวยการ บริษัท วงศ์สว่างการพิมพ์ จำกัด
ตำแหน่งล่าสุด เป็นประธานบริษัท วงศ์สว่าง พับลิชชิ่ง แอนด์ พริ้นติ้ง จำกัด และยังได้กลับมาจัดรายการวิทยุ "เพลงเพลินฮิตคิดย้อนวันวาน" ทางสถานีวิทยุ อสมท เอฟเอ็ม 96.5 คลื่นความคิด โดยออกอากาศครั้งสุดท้ายวันที่ 29 ตุลาคม พ.ศ. 2553
ถึงแก่กรรรมด้วยโรคมะเร็งในเม็ดเลือดเฉียบพลัน เมื่อวันที่ 28 ตุลาคม พ.ศ. 2553 มีอายุได้ 68 ปี
ดัชนีสันติภาพโลก
ดัชนีสันติภาพโลก () เป็นความพยายามที่จะวัดและเปรียบเทียบระดับความสงบสุขของชาติและทวีปต่าง ๆ โดยสถาบันเศรษฐศาสตร์และสันติภาพและได้รับการพัฒนาผ่านการปรึกษาหารือกับคณะผู้เชี่ยวชาญสันติภาพระหว่างประเทศจากสถาบันสันติภาพและถังความคิดร่วมกับข้อมูลซึ่งเก็บรวบรวมและเปรียบเทียบโดยหน่วยข่าวกรองเศรษฐศาสตร์ รายชื่อดังกล่าวได้รับการเปิดเผยเป็นครั้งแรกในเดือนพฤษภาคม พ.ศ. 2550 และครั้งต่อมาในเดือนพฤษภาคม พ.ศ. 2551, 2 มิถุนายน พ.ศ. 2552 และล่าสุดเมื่อวันที่ 10 มิถุนายน พ.ศ. 2553 และได้รับการกล่าวถึงว่าเป็นการศึกษาแรกเพื่อจัดลำดับประเทศทั่วโลกตามความสงบสุขภายในประเทศ ดัชนีดังกล่าวมี 149 ประเทศ (เพิ่มขึ้นจาก 121 ประเทศ เมื่อทำดัชนีในปี พ.ศ. 2550) ดัชนีดังกล่าวมีที่มาจากความคิดของผู้ประกอบการชาวออสเตรเลีย สตีฟ คิลเลเลีย และได้รับการสนับสนุนโดยบุคคลอย่างเช่น โคฟี อันนัน ทะไลลามะ และอดีตประธานาธิบดีสหรัฐอเมริกา จิมมี คาร์เตอร์ ปัจจัยซึ่งผู้ศึกษาสังเกตรวมไปถึงปัจจุยภายใน อย่างเช่น ระดับความรุนแรงและอาชญากรรมภายในประเทศ และปัจจัยด้านความสัมพันธ์กับต่างประเทศ เช่น รายจ่ายด้านการทหารและสงคราม
ชาติที่จัดว่ายิ่งมีสันติสุขมาก จะยิ่งมีคะแนนดัชนีน้อย ประเทศที่มีเลขอันดับในช่องสีเขียวหมายถึงอยู่ในจำนวนประเทศร้อยละ 20 ที่มีสันติสุขมากที่สุดจากประเทศทั้งหมดในปีนั้น ขณะที่ช่องสีแดงหมายถึงอยู่ในร้อยละ 20 ที่มีสันติสุขน้อยที่สุดในปีนั้น
Both are linked from:
ชูลีอู เซซาร์ ซัวรีช จี อิชปิงโดลา
ชูลีอู เซซาร์ มีชื่อเต็มว่า ชูลีอู เซซาร์ ซัวรีช จี อิชปิงโดลา () เกิดเมื่อวันที่ 3 กันยายน ค.ศ. 1979 เกิดที่ประเทศบราซิล เป็นนักฟุตบอลตำแหน่งผู้รักษาประตู ปัจจุบันเล่นอยู่กับ สโมสรฟุตบอลควีนส์พาร์กเรนเจอส์ ในพรีเมียร์ลีก ประเทศอังกฤษ สวมเสื้อเบอร์ 33 เคยเล่นให้กับ สโมสรฟุตบอลอินเตอร์มิลาน ใน เซเรียอา ตั้งแต่ปี ค.ศ. 2005 โดยเซซาร์ได้คว้าแชมป์ ยูฟ่าแชมเปียนส์ลีก กับอินเตอร์ ในปี ค.ศ. 2010
เปปี
เปปี () มีชื่อเต็มว่า เกปเลร์ ลาเวรัง ลีมา ฟีไรรา () เกิดเมื่อวันที่ 26 กุมภาพันธ์ ค.ศ. 1983 ที่ประเทศบราซิล เป็นนักฟุตบอล ปัจจุบันเล่นให้กับสโมสรฟุตบอลเบชิกทัชในลีกตุรกีและฟุตบอลทีมชาติโปรตุเกส
การีม แบนเซมา
การีม ม็อสตาฟา แบนเซมา (; เกิดเมื่อวันที่ 19 ธันวาคม ค.ศ. 1987 ที่เมืองลียง ประเทศฝรั่งเศส เป็นนักฟุตบอลชาวฝรั่งเศสเชื้อสายแอลจีเรีย ในตำแหน่งกองหน้า อดีตเคยเล่นให้สโมสรฟุตบอลออแล็งปิกลียอแน ปัจจุบันลงเล่นให้กับสโมสรฟุตบอลเรอัลมาดริดและฟุตบอลทีมชาติฝรั่งเศส
เอสเตบัน กราเนโร
เอสเตบัน เฟลิกซ์ กราเนโร โมลินา () เกิดเมื่อวันที่ 2 กรกฎาคม ค.ศ. 1987 ที่กรุงมาดริด ประเทศสเปน เป็นนักฟุตบอลตำแหน่งกองกลาง ปัจจุบันอยู่ที่สโมสรเรอัลโซซิเอดัด
แจ็กแอสทรีดี
แจ็กแอสสทรีดี () เป็นภาพยนตร์ 3 มิติ ภาคที่ 3 ของแจ็กแอส ในเดือนธันวาคม ค.ศ. 2009 พาราเมาต์พิกเจอส์ และเอ็มทีวีฟิล์มส ประกาศว่าจะออกฉายในวันที่ 15 ตุลาคม ค.ศ. 2010 ถือเป็นการครบรอบ 10 ปีของแจ็กแอส ที่เริ่มในปี ค.ศ. 2000 ภาพยนตร์ยังฉายในดี-บอกซ์ ในบางโรงภาพยนตร์ด้วย
ชิเนด โอคอนเนอร์
ชิเนด มารี เบอร์นาเดต โอคอนเนอร์ () เกิดเมื่อวันที่ 8 ธันวาคม ค.ศ. 1966 เป็นนักร้อง-นักแต่งเพลงชาวไอร์แลนด์ เธอมีชื่อเสียงในช่วงปลายคริสต์ทศวรรษ 1980 กับอัลบั้มเปิดตัวที่ชื่อ "The Lion and the Cobra" ประสบความสำเร็จทั่วโลกกับซิงเกิ้ลในปี ค.ศ. 1990 ที่นำเพลงเก่ามาทำใหม่ ในเพลง "Nothing Compares 2 U" จากนั้นเธอ เริ่มมีปัญหา ขึ้นศาล จากการพูดจาโผงผาง การโกนหัวเป็นสกินเฮด และมุมมองทางด้านศาสนา สิทธิสตรี สงครามและเพศวิถีของเธอ ขณะที่เธอยังคงร้องเพลงอยู่
เธอได้ร่วมงานกับศิลปินอื่นหลายคน และยังปรากฏในคอนเสิร์ตหารายได้การกุศลหลายคอนเสิร์ต
เอลวิส (อัลบั้ม ค.ศ. 1956)
เอลวิส () เป็นอัลบั้มชุดที่ 2 ของเอลวิส เพรสลีย์ ออกกับสังกัดอาร์ซีเอวิกเตอร์ ในแบบโมโน, แอลพีเอ็ม 1382 เมื่อเดือนตุลาคม ค.ศ. 1956 บันทึกเสียงเมื่อวันที่ 1-3 กันยายน ที่เรดิโอเรเคิดเดอร์ส ในฮอลลีวูด มี 1 เพลงที่เหลือมาจากการบันทึกเสียงของอัลบั้มแรก ที่บันทึกเสียงที่อาร์ซีเอเรเคิดดิงสตูดิโอเมื่อวันที่ 30 มกราคม ในนิวยอร์ก อัลบั้มนี้ติดอันดับ 1 บนบิลบอร์ดท็อปป็อปอัลบั้มนาน 4 สัปดาห์ ในปีนั้น
หม่อมผิว สุขสวัสดิ์ ณ อยุธยา
หม่อมผิว สุขสวัสดิ์ ณ อยุธยา (สกุลเดิม: วสุวัต; 2 พฤษภาคม พ.ศ. 2438 – 30 กันยายน พ.ศ. 2534) เป็นครู และนักเขียน มีผลงานเรื่องสั้น และนวนิยาย เจ้าของนามปากกา "วรรณสิริ" ผู้เขียน "วนิดา", "นางทาส" และ"นางครวญ" ที่ได้รับความนิยม มีผู้นำมาสร้างเป็นภาพยนตร์ และละครโทรทัศน์หลายครั้ง
หม่อมผิว สุขสวัสดิ์ ณ อยุธยา เป็นธิดาของหลวงนิธิพิมล (พลอย วสุวัต) กับสุ่น ราชนิธิพิมล จบการศึกษาจากโรงเรียนราชินี และประกอบอาชีพครูสอนภาษาไทย และเป็นผู้ก่อตั้งโรงเรียนวรรณวิทย์ เสกสมรสกับ ร้อยเอก หม่อมเจ้าทินทัต สุขสวัสดิ์ ผู้รั้งผู้บังคับการกรมทหารบกม้ากรุงเทพรักษาพระองค์ของพระบาทสมเด็จพระมงกุฎเกล้าเจ้าอยู่หัว พระโอรสองค์ใหญ่ในพระเจ้าบรมวงศ์เธอ พระองค์เจ้าศุขสวัสดี กรมหลวงอดิศรอุดมเดช กับหม่อมแช่ม สุขสวัสดิ์ ณ อยุธยา หม่อมผิว สุขสวัสดิ์ ณ อยุธยา มีธิดากับหม่อมเจ้าชายทินทัต สุขสวัสดิ์ 3 คน คือ
แต่ภายหลังหม่อมเจ้าทินทัตสิ้นชีพิตักศัย เมื่อ พ.ศ. 2463 หม่อมผิวก็ต้องย้ายออกจากกรมทหารม้ามาอยู่ที่ถนนพระอาทิตย์ เมื่อเริ่มสงครามโลกครั้งที่ 2 หม่อมผิวจึงได้อพยพครอบครัวมาอยู่นอกเมือง คือ ซอยปรีดา ถนนสุขุมวิท
หม่อมผิว สุขสวัสดิ์ ณ อยุธยา ถึงแก่กรรมด้วยโรคชรา เมื่อวันที่ 30 กันยายน พ.ศ. 2534 สิริอายุรวม 96 ปี 4 เดือน พระราชทานพระบรมราชานุเคราะห์ ในการพระราชทานเพลิงศพ หม่อมผิว ศุขสวัสดิ ณ อยุธยา ณ เมรุวัดธาตุทอง วันจันทร์ที่ 11 พฤศจิกายน พ.ศ. 2534
พิรุณ แผ้วพลสง
พลเอก พิรุณ แผ้วพลสง อดีตประธานกรรมการ การไฟฟ้านครหลวง อดีตรองผู้บัญชาการทหารสูงสุด เกิดเมื่อปี พ.ศ. 2494 ที่จังหวัดบุรีรัมย์ จบการศึกษาจากโรงเรียนวัดเขมาภิรตาราม, โรงเรียนเตรียมทหารรุ่นที่ 10 (ตท.10), โรงเรียนนายร้อยพระจุลจอมเกล้ารุ่นที่ 21 (จปร.21) กรรมการศูนย์อำนวยการแก้ไขสถานการณ์ฉุกเฉิน กรรมการ เป็นหนึ่งในนายทหารที่ ควบคุมการชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553 ปฏิบัติหน้าที่ตาม พรก.บริหารราชการในสถานการณ์ฉุกเฉิน พ.ศ. 2548
การรับราชการเคยดำรงตำแหน่งสำคัญ อาทิ นายทหารฝ่ายเสนาธิการประจำรัฐมนตรีว่าการกระทรวงกลาโหม (พล.อ.ชวลิต ยงใจยุทธ), ผู้ทรงคุณวุฒิกองบัญชาการทหารสูงสุด, รองผู้บัญชาการศูนย์รักษาความปลอดภัยแห่งชาติ (ศรภ.), ราชองครักษ์, ที่ปรึกษากองบัญชาการทหารสูงสุด, ผู้ทรงคุณวุฒิพิเศษกองบัญชาการทหารสูงสุด, รองเสนาธิการทหารบก เลขาธิการกองอำนวยการรักษาความมั่นคงภายในราชอาณาจักร และ เสนาธิการทหารบก พร้อมกับดำรงตำแหน่งเลขาธิการศูนย์อำนวยการรักษาความสงบเรียบร้อย (ศอ.รส) ในตำแหน่งด้วย
ซึ่งการดำรงตำแหน่งเสนาธิการทหารบกของ พล.อ.พิรุณ นั้นทำให้เป็นที่จับตามองว่าอาจจะได้เป็นผู้ดำรงตำแหน่งผู้บัญชาการทหารบกเป็นคนต่อไปจาก พล.อ.อนุพงษ์ เผ่าจินดา ในปี พ.ศ. 2553 ที่จะเกษียณอายุราชการ จากเดิมที่ผู้ที่ถูกคาดหมายว่าจะได้ดำรงตำแหน่งนี้คือ พล.อ.ประยุทธ์ จันทร์โอชา รองผู้บัญชาการทหารบก
แต่แล้วในที่สุดก็เป็น พล.อ.ประยุทธ์ ที่ได้เป็นผู้บัญชาการทหารบก ขณะที่ พล.อ.พิรุณ เป็นรองผู้บัญชาการทหารสูงสุด ในวันที่ 1 ตุลาคม พ.ศ. 2553
ในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ
พล.อ.พิรุณ เป็นนายทหารที่ พล.อ.เปรม ติณสูลานนท์ ประธานองคมนตรี, รัฐบุรุษ และอดีตนายกรัฐมนตรี ฝากฝังให้ช่วยก่อตั้ง กองพลทหารม้าที่ 3 (พล.ม.3) ขึ้นที่ภาคอีสาน ซึ่งเป็นกองพลใหม่ที่จะเกิดขึ้นในอนาคตตามความปรารถนาของ พล.อ.เปรม เมื่อครั้งขึ้นดำรงตำแหน่งเสนาธิการทหารบกเมื่อปี พ.ศ. 2552 ในฐานะที่เป็นทหารม้าด้วยกัน
พล.อ.พิรุณ มีชื่อที่เรียกอย่างไม่เป็นทางการจากสื่อมวลชนว่า "บิ๊กแผ้ว" ชีวิตส่วนตัว สมรสกับ นางลักขณา แผ้วพลสง (ชื่อเล่น-ต้อย)
ซิด วิเชียส
จอห์น ไซมอน เบเวอร์ลี (ชื่อเกิด จอห์น ไซมอน ริตชี, 10 พฤษภาคม ค.ศ. 1957 – 2 กุมภาพันธ์ ค.ศ. 1979) มีชื่อในวงการดนตรีว่า ซิด วิเชียส เป็นนักดนตรีแนวพังก์ร็อกชาวอังกฤษ มีชื่อเสียงในฐานะอดีตสมาชิกคนสำคัญในตำแหน่งมือเบสและนักร้องนำของวงเซ็กซ์ พิสทอลส์
วิเชียส ได้เข้าร่วมวง เซ็กซ์ พิสทอลส์ ในช่วงต้นปี ค.ศ. 1977 เพื่อมาแทนที่ เกล็น แม็ตล็อก มือเบสคนแรกของวง โดยวิเชียสมีปัญหาจากการใช้สารเสพติด และมีอาการตับอักเสบ ทำให้ถูกส่งเข้ารับการรักษาตัวที่โรงพยาบาล ในระหว่างที่วงกำลังบันทึกเสียงเพื่อทำอัลบั้ม "Never Mind the Bollocks, Here's the Sex Pistols" ซึ่งเป็นสตูดิโออัลบั้มชุดเดียวของทางวง อย่างไรก็ตามเขาได้บันทึกเสียงเบสร่วมกับทางวงในสตูดิโออัลบั้มชุดดังกล่าว 1 เพลง
ต่อมาซิด วิเชียส ได้มีโอกาสร้องนำให้กับวงเซ็กซ์ พิสทอลส์ 3 เพลง ในภาพยนตร์เรื่อง The Great Rock 'n' Roll Swindle ซึ่งเขาได้ร่วมแสดงด้วย
ในปี ค.ศ. 1978 ซิด วิเชียส ถูกเจ้าหน้าที่ตำรวจเมืองแมนฮัตตันจับกุมและตกเป็นผู้ต้องหาในคดีฆาตกรรม แนนซี สปันเจน แฟนสาวของเขา แต่ภายหลังเขาได้รับการปล่อยตัวเนื่องจากยังมีข้อสงสัยในคดีที่พิสูจน์ไม่ได้ว่าเขาเป็นผู้กระทำผิดหรือไม่ ต่อมาเขาถูกเจ้าหน้าที่ตำรวจจับกุมอีกครั้งในข้อหาทำร้ายร่างกาย ท็อดด์ สมิธ ซึ่งเป็นน้องชายของแพตตี สมิธ นักร้องชาวอเมริกัน ทำให้ถูกจำคุกและต้องเข้ารับการบำบัดอาการติดยาเสพติดที่เกาะไรเกอส์ ใน นิวยอร์ก
หลังพ้นโทษ ในปี ค.ศ. 1979 ซิด วิเชียส เสียชีวิตจากการใช้ยาเกินขนาด โดยหลังจากที่เขาเสียชีวิตได้ 4 สัปดาห์ได้มีการวางจำหน่ายอัลบั้มเพลงประกอบภาพยนตร์เรื่อง The Great Rock 'n' Roll Swindle ที่เขาได้ร่วมร้องเอาไว้ นอกจากนี้ยังมีอัลบั้ม Sid Sings ที่มีการนำเอาบันทึกการแสดงสดของเขาในฐานะศิลปินเดี่ยวออกวางจำหน่าย
เรื่องราวเกี่ยวกับ ซิด วิเชียส และ แนนซี สปันเจน แฟนสาวของเขาที่ถูกฆาตกรรม ได้เคยถูกนำเสนอออกมาในปี ค.ศ. 1986 ในภาพยนตร์เรื่อง Sid and Nancy โดยนักแสดงที่รับบทเป็นซิด วิเชียส คือ แกรี โอลด์แมน
ในปี ค.ศ.2006 เขามีชื่อในร็อกแอนด์โรลฮอลออฟเฟม (ในฐานะสมาชิกวงเซ็กซ์พิสทอลส์)
ซิด วิเชียส เกิดเมื่อวันที่ 10 พฤษภาคม ค.ศ. 1957 ที่ลูอิชาม, ลอนดอน ประเทศอังกฤษ โดยมีชื่อเกิดว่า จอห์น ไซมอน ริตชี เป็นบุตรชายของจอห์น และ แอนน์ ริตชี
บิล เฮลีย์
บิล เฮลีย์ () (6 กรกฎาคม ค.ศ. 1925 - 9 กุมภาพันธ์ ค.ศ. 1981) เป็นหนึ่งในนักดนตรีร็อกแอนด์โรลคนแรก ๆ เขาได้รับการอ้างถึงว่าเป็นผู้แรกที่ทำให้ก่อเกิดแนวดนตรีในช่วงต้นคริสต์ทศวรรษ 1950 ในนามกลุ่มที่ชื่อ บิล เฮลีย์ แอนด์ ฮิสโคเมตส์ มีเพลงฮิตอย่าง "Rock Around the Clock"
เซซาร์ เปลลี
เซซาร์ เปลลี () เกิดเมื่อวันที่ 12 ตุลาคม ค.ศ. 1926 ที่เมืองซันมีเกลเดตูกูมัน ประเทศอาร์เจนตินา เป็นสถาปนิกชาวอาร์เจนตินา-อเมริกัน เป็นที่รู้จักในฐานะผู้ออกแบบหลายตึกที่สูงที่สุดในโลก รวมถึงการออกแบบงานผังเมืองหลัง เขามักใช้เส้นโค้งที่ฟะซาดและวัสดุโลหะ
ในปี ค.ศ. 1991 สถาบันสถาปนิกอเมริกัน ติดอยู่ในรายชื่อ 1 ใน 10 ของสถาปนิกที่ยังมีชีวิตอยู่ผู้มีอิทธิพล เขายังได้รางวัลอื่น รวมถึงเหรียญทองคำจากสถาบันสถาปนิกอเมริกัน ในปี ค.ศ. 1995 สำหรับการทำงานที่ส่งผลต่ออิทธิพลทางด้านทฤษฎีและการปฏิบัติการสถาปัตยกรรม ผลงานที่มีชื่อเสียงของเขาคือ ตึกเปโตรนาสทาวเวอร์ ที่เคยเป็นตึกที่สูงที่สุดในโลก เขายังออกแบบกลุ่มอาคารเวิลด์ไฟแนนเชียลเซ็นเตอร์ ในดาวน์ทาวน์ของแมนแฮตตัน
หลังจากที่เขาศึกษาด้านสถาปัตยกรรมศาสตร์จาก มหาวิทยาลัยตูกูมัน เปลลีจบการศึกษาจากโรงเรียนสถาปัตยกรรมจากมหาวิทยาลัยอิลลินอยส์ เขาเริ่มอาชีพการทำงานกับสำนักงานนิวฮาเวน ของสถาปนิก เอโร ซาริเนน เขาย้านถิ่นฐานมายังสหรัฐอเมริกาในปี ค.ศ. 1952 และถือสัญชาติอเมริกันในปี ค.ศ. 1964 แขาแต่งงานกับไดแอนา บัลโมรี ซึ่งเป็นนักออกแบบผังเมืองและภูมิสถาปัตยกรรม ทั้งสองคนมีบุตร 2 คน คือ เดนิส นักประสาทชีววิทยาและศาสตราจารย์ด้านจิตวิทยาและประสาทวิทยาศาสตร์ แห่งมหาวิทยาลัยนิวยอร์ก และราฟาเอล ที่เป็นสถาปนิกเช่นกัน
เปลลีเป็นคณบดี โรงเรียนสถาปัตยกรรมที่มหาวิทยาลัยเยลตั้งแต่ปี 1977 ถึง 1984 สำนักงานของเขามีสถาปนิก นักออกแบบ ทีมงาน กว่า 100 คน ในนิวฮาเวต รัฐคอนเนกติคัต
ฉัตรชัย เอียสกุล
ฉัตรชัย เอียสกุล อดีตรัฐมนตรีประจำสำนักนายกรัฐมนตรี และรัฐมนตรีช่วยว่าการกระทรวงเกษตรและสหกรณ์ ในรัฐบาลของนายบรรหาร ศิลปอาชา รัฐมนตรีว่าการทบวงมหาวิทยาลัย รัฐมนตรีว่าการกระทรวงแรงงานและสวัสดิการสังคม และรัฐมนตรีช่วยว่าการกระทรวงเกษตรและสหกรณ์ ในรัฐบาลของพลเอกชวลิต ยงใจยุทธ และอดีตสมาชิกสภาผู้แทนราษฎร จังหวัดหนองคาย
นายฉัตรชีย เอียสกุล เกิดเมื่อวันที่ 24 พฤษภาคม พ.ศ. 2498 ที่โรงพยาบาลหนองคาย อำเภอเมืองหนองคาย จังหวัดหนองคาย เป็นบุตรของนายธเนตร เอียสกุล กับนางกิมเตียว เอียสกุล
นายฉัตรชัย เอียสกุล สำเร็จการศึกษาด้านบริหารธุรกิจ จากมหาวิทยาลัยเกษตรศาสตร์ เมื่อปี พ.ศ. 2520 และระดับปริญญาโทสาขาเศรษฐศาสตร์ จากมหาวิทยาลัยนอร์ทอีสเทิร์น ในปี พ.ศ. 2523
นายฉัตรชัย เอียสกุล เป็นสมาชิกสภาผู้แทนราษฎร จังหวัดหนองคายหลายสมัย สังกัดพรรคความหวังใหม่ เคยได้รับการแต่งตั้งเป็นรัฐมนตรีช่วยว่าการกระทรวงเกษตรและสหกรณ์ และรัฐมนตรีประจำสำนักนายกรัฐมนตรี ในรัฐบาลของนายบรรหาร ศิลปอาชา ต่อมาก็ได้รับตำแหน่งรัฐมนตรีว่าการกระทรวงแรงงานและสวัสดิการสังคม และรัฐมนตรีว่าการทบวงมหาวิทยาลัย และเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลของพลเอกชวลิต ยงใจยุทธ
ต่อมาภายหลังการเลือกตั้งปี พ.ศ. 2544 พรรความหวังใหม่ ได้ยุบรวมเข้ากับพรรคไทยรักไทย ซึ่งนายฉัตรชัย เอียสกุล จึงได้ย้ายเข้าสังกัดพรรคไทยรักไทยเช่นเดียวกันกับสมาชิกพรรคคนอื่น ๆ และได้รับตำแหน่งกรรมการบริหารพรรคไทยรักไทย ในปี พ.ศ. 2548
ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549 แม้ว่านายฉัตรชัย เอียสกุล จะลาออกจากการเป็นกรรมการบริหารพรรคแล้วก็ตาม
ในทางการเมือง นายฉัตรชัย เอียสกุล ได้รับฉายาว่า "รัฐมนตรีไฟแช็ก" (รมต.ไฟแช็ก) จากการที่เป็นบุคคลที่คอยติดตามรัฐมนตรีหรือนักการเมืองคนสำคัญต่าง ๆ โดยยอมรับใช้ในเรื่องเล็ก ๆ น้อย ๆ ที่ไม่เป็นสาระสำคัญ ตั้งแต่ยังสังกัดพรรคความหวังใหม่
ซลาตัน อีบราฮีมอวิช
ซลาตัน อีบราฮีมอวิช (; เกิดเมื่อวันที่ 3 ตุลาคม ค.ศ. 1981) ที่มัลเมอ ประเทศสวีเดน เป็นนักฟุตบอลในตำแหน่งกองหน้าชาวสวีเดนเชื้อสายบอสเนียและโครเอเชีย ปัจจุบันเล่นให้กับแอลเอ แกลักซี ใน เมเจอร์ลีกซอกเกอร์ ของประเทศ สหรัฐอเมริกา
ในระดับทีมชาติ ซลาตันเคยติดทีมชาติสวีเดน หลังจากที่เขาได้ลงเล่นครั้งแรกในปี ค.ศ. 2001 และเป็นกัปตันในปี ค.ศ. 2010 จนถึงการประกาศยุติการเล่นทีมชาติในปี ค.ศ. 2016 และเป็นเจ้าของสถิติทำประตูให้กับทีมชาติสวีเดนได้สูงสุด คือ 50 ประตู (สถิติเมื่อ 15 พฤษภาคม ค.ศ. 2016 ทำลายสถิติเดิม 49 ประตู ของ สเวน ไรเดลล์ ที่ทำไว้ตั้งแต่ปี ค.ศ. 1932 ด้วยการตอกเท้าส่งลูกฟุตบอลเข้าประตูไปในนาทีที่ 24 ในนัดที่สวีเดนลงเล่นนัดกระชับมิตรกับเอสโตเนีย เมื่อวันที่ 4 กันยายน ค.ศ. 2014
ไนเจิล เดอ โยง
ไนเจิล เดอ โยง () เกิดเมื่อวันที่ 30 พฤศจิกายน ค.ศ. 1984 เป็นนักฟุตบอลชาวดัตช์ สวมเสื้อหมายเลข 34 ปัจจุบันเล่นให้กับกาลาตาซาราย และฟุตบอลทีมชาติเนเธอร์แลนด์
ไรอัน เนลเซน
ไรอัน วิลเลียม เนลเซน () เกิดวันที่ 18 ตุลาคม ค.ศ. 1977 นักฟุตบอลชาวนิวซีแลนด์ ปัจจุบันเล่นในพรีเมียร์ลีก อังกฤษ ให้กับสโมสรฟุตบอลทอตนัมฮอตสเปอร์ เล่นตำแหน่งกองหลัง
เบร็ตต์ เอเมอร์ตัน
เบร็ตต์ ไมเคิล เอเมอร์ตัน () เกิดวันที่ 22 กุมภาพันธ์ ค.ศ. 1979 นักฟุตบอลชาวออสเตรเลีย ปัจจุบันเล่นในตำแหน่งกอลกลาง ให้กับสโมสรฟุตบอลแบล็กเบิร์นโรเวิร์ส ในพรีเมียร์ลีก อังกฤษ และฟุตบอลทีมชาติออสเตรเลีย
มอร์เตน กัมส์ท พีเดอร์เซ่น
มอร์เตน กัมส์ท พีเดอร์เซ่น (Morten Gamst Pedersen) เกิดเมื่อวันที่ 8 กันยายน ค.ศ. 1981 นักฟุตบอลชาวนอร์เวย์-ซามิ ปัจจุบันเล่นให้กับสโมสรฟุตบอลแบล็กเบิร์นโรเวิร์ส ในพรีเมียร์ลีก และฟุตบอลทีมชาตินอร์เวย์
นิคอลา คาลินิช
นิคอลา คาลินิช () เกิดเมื่อวันที่ 5 มกราคม ค.ศ. 1988 นักฟุตบอลชาวโครเอเชีย (อดีตยูโกสลาเวีย) ปัจจุบันเล่นในตำแหน่งกองหน้าใหักับฟีออเรนตีนา ในซีเรียอา ประเทศอิตาลี
ในฤดูกาล 2015–16 นัดที่ 6 ฟีออเรนตีนาบุกไปเยือนอินเตอร์มิลาน ที่สนามซานซีโร คาลินิชสามารถทำแฮททริกได้ ในนาทีที่ 18, 23 และ 76 ทำให้ฟีออเรนตีนาชนะไป 1-4 ประตู และทำให้อินเตอร์มิลานพบกับความพ่ายแพ้เป็นนัดแรกของฤดูกาล อีกทั้งยังส่งผลให้ฟีออเรนตีนาขยับขึ้นไปเป็นทีมนำในอันดับตารางคะแนนอีกด้วย โดยถือเป็นครั้งแรกตั้งแต่ปี ค.ศ. 1999 เป็นต้นมา
ปัสกาล แช็งบงดา
ปัสกาล แช็งบงดา () เกิดเมื่อวันทื่ 21 กุมภาพันธ์ ค.ศ. 1979 ที่กัวเดอลุป เป็นนักฟุตบอลชาวฝรั่งเศส ปัจจุบันเล่นให้กับสโมสรฟุตบอลคาร์ไลล์ยูไนเต็ดในฟุตบอลลีกวัน เล่นตำแหน่งแบ็กขวา
กาแอล กากูตา
กาแอล กากูตา () เกิดเมื่อวันที่ 21 มิถุนายน พ.ศ. 2534 นักฟุตบอลชาวฝรั่งเศส ปัจจุบันเล่นในพรีเมียร์ลีก ให้สโมสรฟุตบอลเชลซี และฟุตบอลทีมชาติฝรั่งเศส อายุต่ำกว่า 17,18,19 และ 20 ปี
ฟาบีโอ โบรีนี
ฟาบีโอ โบรีนี () เกิดเมื่อวันที่ 29 มีนาคม ค.ศ. 1991 นักฟุตบอลชาวอิตาลี เล่นในตำแหน่งกองหน้าตัวเป้า ให้กับซันเดอร์แลนด์ ในพรีเมียร์ลีก
โบรีนีเริ่มต้นอาชีพนักฟุตบอลกับโบโลญญา ก่อนที่จะย้ายมาอยู่กับเชลซีในปี ค.ศ. 2007 และในปี ค.ศ. 2011 สวอนซีซิตียืมตัวไปเล่นในฟุตบอลลีกแชมเปียนชิป และได้ย้ายมาสู่ลิเวอร์พูล
ในฤดูกาล 2013–2014 ได้เล่นให้กับซันเดอร์แลนด์โดยสัญญายืมตัว 1 ปี
ในฤดูกาล 2014–15 โบรินี่ไม่ค่อยมีโอกาสได้ลงเล่นมากนัก เมื่อเริ่มต้นฤดูกาล 2015–16 จึงได้ย้ายไปซันเดอร์แลนด์อย่างถาวร ด้วยราคา 10 ล้านปอนด์ (ประมาณ 550 ล้านบาท) และระยะเวลาสัญญา 4 ปี
ปัจจุบันโบรีนีย้ายมาเล่นให้กับสโมสรแชมป์ยุโรป 7 สมัยอย่างเอซี มิลาน โดยโบรีนีตั้งเป้าหมายว่าจะพาปีศาจแดงดำเถลิงบัลลังก์แชมป์ยุโรปให้ได้อีกไม่น้อยกว่า 10 สมัยในระยะเวลา 10 ปีนับจากนี้
ลีออน ออสแมน
ลีออน ออสแมน () เกิดเมื่อวันที่ 17 พฤษภาคม ค.ศ. 1981 นักฟุตบอลชาวอังกฤษเชื้อสายตุรกี ปัจจุบันเล่นให้กับสโมสรฟุตบอลเอฟเวอร์ตัน
การท่าเรือแห่งประเทศไทย
การท่าเรือแห่งประเทศไทย (กทท.) เป็นหน่วยงานรัฐวิสาหกิจ ในสังกัดกระทรวงคมนาคม จัดตั้งขึ้นเมื่อปี พ.ศ. 2494 เพื่อดำเนินการกิจการท่าเรือของประเทศไทย
เมื่อปี พ.ศ. 2478 ได้มีแนวคิดจะก่อสร้างท่าเรือของรัฐบาลขึ้น คือ ท่าเรือกรุงเทพ เขตคลองเตย โดยมีพระบริภัณฑ์ยุทธกิจ รัฐมนตรีว่าการกระทรวงเศรษฐการ เป็นประธานกรรมการดำเนินการขุดลอกสันดอนปากแม่น้ำเจ้าพระยา บริเวณตำบลคลองเตย ต่อมาในปี พ.ศ. 2481 จึงได้มีการจัดตั้งสำนักงานท่าเรือกรุงเทพ โดยมี หลวงประเสริฐวิถีรัถ เป็นหัวหน้าสำนักงานท่าเรือกรุงเทพ ทำหน้าที่ควบคุมการก่อสร้าง และเริ่มมีการก่อสร้างในปี พ.ศ. 2483 และหยุดชะงักไปในระหว่างสงครามโลกครั้งที่สอง
ในปี พ.ศ. 2490 ได้เปิดดำเนินการกิจการท่าเรือเป็นครั้งแรก และได้มีการพัฒนาการเรื่อยมา จนกระทั่งในปี พ.ศ. 2494 จึงได้มีพระราชบัญญัติการท่าเรือแห่งประเทศไทย พ.ศ. 2494 กำหนดให้จัดตั้งการท่าเรือแห่งประเทศไทยขึ้น เป็นรัฐวิสาหกิจในสังกัดกระทรวงคมนาคม และโอนกิจการท่าเรือกรุงเทพ จากสำนักงานท่าเรือกรุงเทพมาดำเนินการ
หลังจากเปิดดำเนินการท่าเรือกรุงเทพ และได้มีการพัฒนาเรื่อยมา ทำให้ท่าเรือกรุงเทพซึ่งมีข้อจำกัดในการเป็นท่าเรือแม่น้ำ ไม่สามารถรองรับการขยายตัวของเศรษฐกิจได้ จึงได้มีการดำเนินการก่อสร้างท่าเรือแหลมฉบังขึ้น ในปี พ.ศ. 2533 และเปิดใช้ในปีต่อมา ท่าเรือที่ใช้ขนส่งสินค้าท่าเรือหลักของประเทศไทย ได้แก่ ท่าเรือแหลมฉบัง ท่าเรือกรุงเทพ ท่าเรือมาบตาพุต ท่าเรือเกาะสีชัง ท่าเรือสงขลา และ ท่าเรือปากบารา
คณะรักษาความสงบแห่งชาติได้แต่งตั้งคณะกรรมการการท่าเรือแห่งประเทศไทยดังนี้โดยให้มีผลตั้งแต่วันที่ 3 พฤศจิกายน พ.ศ. 2558
การท่าเรือแห่งประเทศไทย มีท่าเรือในสังกัด จำนวน 5 แห่ง คือ